ΑΣΠΑ Θεσσαλονίκης: Άμπρα κατάμπρα και εξαφανίστηκε η Ομάδα ΔΙΑΣ | BLOKO\nΑρχική / Αστυνομία / ΔΙΑΣ / Θεσσαλονίκη / Συνδικαλισμός / ΣΩΜΑΤΑ ΑΣΦΑΛΕΙΑΣ / featured / ΑΣΠΑ Θεσσαλονίκης: Άμπρα κατάμπρα και εξαφανίστηκε η Ομάδα ΔΙΑΣ\nΑΣΠΑ Θεσσαλονίκης: Άμπρα κατάμπρα και εξαφανίστηκε η Ομάδα ΔΙΑΣ\n5/06/2018 07:35:00 μ.μ. Αστυνομία , ΔΙΑΣ , Θεσσαλονίκη , Συνδικαλισμός , ΣΩΜΑΤΑ ΑΣΦΑΛΕΙΑΣ , featured Edit\nΜιλώντας για την περιοχή της Ανατολικής Θεσσαλονίκης μιλάμε για μία έκταση γύρω στα 200 τ.χλμ και ίσως και λίγο παραπάνω. Μιλάμε για περιοχές όπως η Τούμπα, η οποία άτυπα χωρίζεται σε Άνω\nΤούμπα, η Τριανδρία, η Χαριλάου, η Πυλαία, η Ανάληψη – Ντεπό , η Καλαμαριά, το Πανόραμα, ολόκληρος ο δήμος Θέρμης (Τριάδι, Νέα Ραιδεστός, Ταγαράδες, Νέο Ρύσσιο) και συνεχίζει ανατολικότερα στην Περαία, τους Νέους Επιβάτες και την Αγία Τριάδα.\n200 ΤΕΤΡΑΓΩΝΙΚΑ ΧΙΛΙΟΜΕΤΡΑ.\nΟ σχεδιασμός της Ομάδας ΔΙ.ΑΣ για την Ανατολική Θεσσαλονίκη είναι επαρκής και ικανοποιητικός.\nΈλα όμως που μιλάμε για σχεδιασμό και όχι για πράξη\nΓιατί όπως όλοι γνωρίζουμε ο σχεδιασμός γίνεται σε ένα κομμάτι χαρτί αλλά το έργο είναι αυτό που δείχνει αν το σχέδιο έγινε σωστά.\nΤην 4/5/2018 η απογευματινή βάρδια της Ανατολικής Θεσσαλονίκης ξεκίνησε την υπηρεσία της με 4 ομάδες ΔΙ.ΑΣ.\nΌχι δε διαβάσατε λάθος, τα 200 τ.χλμ χωρίστηκαν σε 4 ομάδες , δηλαδή στην καθεμία σχεδόν 50 τ.χλμ αστυνόμευσης.\nΣτα 5 πρώτα λεπτά υπηρεσίας οι 4 ομάδες με ‘’μαγικό’’ ,τρόπο που θα ζήλευαν πολλοί ταχυδακτυλουργοί, γίνανε 2.\nΘα μου πείτε γιατί ?\nΜα γιατί υπήρχαν ‘’επίσημα πρόσωπα’’ στην πόλη μας και τα πρόσωπα αυτά έπρεπε να ΠΑΝΕ ΓΙΑ ΦΑΓΗΤΟ….\nΔεν είναι ψέμα ούτε υπερβολή. Μία ομάδα ΔΙ.ΑΣ στήθηκε έξω από εστιατόριο στην ανατολική Θεσσαλονίκη όπου μέσα γευμάτιζαν ‘’επίσημα πρόσωπα’’.\nΤα ίδια επίσημα πρόσωπα που ζητούσαν κατάργηση υπηρεσιών, που προχώρησαν στην κατάργηση κάποιων από αυτών και που ευαγγελίζονται την απεμπλοκή δυνάμεων από τους επισήμους.\nΗ δεύτερη ομάδα που ‘’εξαφανίστηκε’’ από την αστυνόμευση της πόλης αφού απασχολούνταν σε άλλο ‘’επίσημο’’ πρόσωπο το οποίο γευμάτιζε επίσης. Τον παρέλαβε από τον ξενοδοχείο του και τον μετέφερε σε εστιατόριο της Δυτικής Θεσσαλονίκης.\nΈτσι αμέσως αμέσως τα 200 τ.χλμ ξαναμοιράστηκαν στα δύο αυτή τη φορά.\nΈλα όμως που η μία ομάδα ‘’ατύχησε’’ να πέσει σε άτομο που κουβαλούσε ναρκωτικές ουσίες και αναγκάστηκε να πάει στο αρμόδιο Τ.Α για τη διαδικασία της σύλληψης.\nΚαι έτσι έμεινε μία ομάδα για 200 τ.χλμ να τρέχει και να μην φτάνει. Η ομάδα που κινήθηκε στη Δυτική Θεσσαλονίκη κάποια στιγμή αντικαταστάθηκε και πήρε εντολή να πάει και να εγκατασταθεί έξω από κάποιον στόχο.\nΠραγματικά δεν γνωρίζουμε από πού προέρχονται οι εντολές, δεν γνωρίζουμε αν υπάρχει δυνατότητα επεξεργασίας και φιλτραρίσματος.\nΗ Αστυνομία ανήκει στον πολίτη, ανήκει στον κόσμο που κατεβαίνει μια βόλτα στην νέα παραλία της Θεσσαλονίκης και ‘’βιάζεται’’, ανήκει στις οικογένειες που αφήνουν τα σπίτια τους κλειδωμένα και γυρνώντας τα βρίσκουν παραβιασμένα.\nΗ Αστυνομία ανήκει στους ηλικιωμένους που πάνε μέχρι την τράπεζα να πάρουν τη σύνταξη τους και σε κάποιο στενό στο γυρισμό για το σπίτι τους την πέφτουν και την αρπάζουν.\nΗ Αστυνομία ανήκει στα παιδιά μας που κάνουν το διάλειμμα τους στα σχολεία και διάφοροι έμποροι ναρκωτικών ουσιών τα πλευρίζουν στα κάγκελα της αυλής.\nΗ Αστυνομία κύριοι και κυρίες δεν είναι ‘’νταντά’’ κανενός να τον ταΐζει, να τον πλένει και να τον αλλάζει.\nΣυνεχίζεται να κάνετε ‘’μαγικά’’ ‘’ΑΜΠΡΑ ΚΑΤΑΜΠΡΑ’’ και να εξαφανίζεται την Αστυνομία από ολόκληρη την πόλη.\nΥ.Γ.Η δημοσιοποίηση όλων αυτών των τραγελαφικών καταστάσεων είναι η μόνη λύση μπας και αλλάξει κάτι, αφού όταν τα συζητάμε με τους υπευθύνους μόνιμα πετάνε το μπαλάκι αλλού και μία ζωή γίνονται τα ίδια και τα ίδια\nΈχουμε καταντήσει την Αστυνομία σε Αστυνομία μέτρων, στόχων, επισήμων, γηπέδων, αδιαφορώντας για την αστυνόμευση την εγκληματικότητα τον πολίτη


Πώς να επιλέξετε γυαλιά ηλίου - e-gynaikes.gr\nΠαρατηρήστε το σχήμα του προσώπου σας στον καθρέπτη. Το πρόσωπό σας έχει σχήμα:\nΣτρογγυλό: Επιχειρήστε να δώσετε την εντύπωση μακρύτερου και λεπτότερου προσώπου με σκελετούς σε γεωμετρικά σχήματα με έντονες γωνίες και μικρό ύψος για να απαλύνετε τη στρογγυλάδα του προσώπου σας. Η πρότασή μας είναι πλατιά, ορθογώνια και μικρού ύψους γυαλιά. Για ιδανικό αποτέλεσμα φροντίστε το στήριγμα της μύτης να βρίσκεται στο επάνω μέρος του σκελετού.\nΤετράγωνο: Αμβλύνετε τις έντονες γωνίες σας και δώστε την εντύπωση μακρύτερου προσώπου επιλέγοντας οβάλ σκελετό ή γεωμετρικά σχήματα με ελαφρώς στρογγυλεμένες γωνίες. Τολμήστε εναλλακτικά, γυαλιά σχήματος «πεταλούδα». Σκελετοί με βραχίονες που βρίσκονται πάνω από το επίπεδο των ματιών μπορούν επίσης να βοηθήσουν στην εντύπωση επιμήκυνσης.


Silence : Ο Scorsese ψάχνει την απαγορευμένη του πίστη - POPCODE | Oneman\n'Silence': Ο Scorsese ψάχνει την απαγορευμένη του πίστη\nΤο πρώτο τρέιλερ του ‘Silence’ μυρίζει αφοσίωση και αμφισβήτηση ταυτόχρονα.\nΝΙΚΟΣ ΔΡΑΚΟΣ 24 Νοε 2016 TRAILERS\nΠριν αποφασίσει να γίνει σκηνοθέτης, ο Martin Scorsese ήθελε να γίνει παπάς. Το μονοπάτι του μπορεί να ήταν διαφορετικό τελικά, αλλά το ενδιαφέρον του για την πίστη και τη θρησκεία έχει αντηχήσει με ταινίες όπως το ‘Last Temptation of Christ’ και το ‘Kundun’, αλλά και πιο έμμεσα με δουλειές όπως το ‘Bringing Out the Dead’ και το ‘Gangs of New York’.\nΣτο ‘Silence’ μεταφέρει στη μεγάλη οθόνη το ομώνυμο μυθιστόρημα του Shusaku Endo, μία ιστορία για δύο Ιησουίτες ιεραπόστολοι (Andrew Garfield, Adam Driver) που αποφασίζουν να αναζητήσουν τον μέντορά τους (Liam Neeson) στη μακρινή Ιαπωνία του 17ου αιώνα, λίγο καιρό μετά την εξαφάνισή του. Ο κίνδυνος είναι μεγάλος, αφού την εποχή εκείνη στην Ιαπωνία, οι ξένοι και κυρίως οι Χριστιανοί απειλούνταν με βασανιστήρια και σταύρωση.\nΑυτό που φαίνεται ενδιαφέρον από το τρέιλερ τουλάχιστον, είναι ότι η ταινία δε θα σχολιάσει απλά θέματα όπως τη θρησκευτική αποδοχή και διαφορετικότητα ή τη δύναμη της θρησκείας ως κοινωνικοπολιτικό οικοδόμημα, αλλά μέσα από την εμπειρία των δύο ιεραποστόλων θα μιλήσει και για το κόστος που μπορεί να έχει η εξάπλωση μιας θρησκείας με τον τρόπο που κάποτε γινόταν. Αξίζει ο κίνδυνος που βάζουν τη ζωή των ντόπιων πιστών, για την υπεράσπιση της πίστης και του μέντορά τους;\nΣε πιο χολιγουντιανούς όρους, το ‘Silence’ απέφυγε την προβολή του στα μεγάλα φετινά φεστιβάλ,. Το ίδιο όμως είχε κάνει και το ‘Wolf of Wall Street’ και τις 5 υποψηφιότητές του τις τσάκωσε. Βάλε και την πολύ Oscar-friendly πρεμιέρα της ταινίας τον Δεκέμβρη και το ταξίδι για την τελετή δε φαίνεται καθόλου μακρινό.\n* To 'Silence' κυκλοφορεί στις 22 Δεκεμβρίου.


Φ.ΛΕ.ΦΑ.ΛΟ. παλαιότερες αναρτήσεις : Συνέντευξη με τους Έλληνες doomsters Sorrows Path\nΣυνέντευξη με τους Έλληνες doomsters Sorrows Path\nΈνα σοβαρότατο οδικό ατύχημα τον Ιούνιο του 1993 παραλίγο να θέσει τέλος στις σκέψεις για τη δημιουργία ενός Doom σχήματος από τον Τάκη Δρακόπουλο, τον Κώστα Σαλωμίδη και τον Άγγελο Ιωαννίδη, αλλά οι μεταλλικές καρδιές δεν σταματούν εύκολα, ούτε παραδίνονται στον κίνδυνο. Δυστυχώς, η αρχή που έγινε με την πολλά υποσχόμενη κυκλοφορία του demo, διακόπηκε βίαια μετά από τον τραγικό θάνατο του Τάκη κι έπειτα από μια υποτροπή του τραύματος του Κώστα το 2000. Ωστόσο, η επική μάχη για την επάνοδο υπήρξε νικηφόρα για τον Κώστα και τους Sorrows Path, με αποτέλεσμα τις κυκλοφορίες των Resurrection, Rough Path of Nihilism, και Doom Philosophy. Η επαγγελματικότητα του ήχου τους, όπως αντανακλάται σε αυτές τις κυκλοφορίες, δεν αφήνει περιθώρια για αμφιβολίες στο ποιός είναι ο βασιλιάς του Doom Metal στην Ελληνική γη......\nΠριν την συγκρότηση των Sorrows Path, ποια ήταν η αντίληψη που είχε το κάθε μέλος της μπάντας για το heavy metal; Τι ήταν εκείνο που σας προσέλκυσε στην σκληρή μουσική;\nΤα παλαιότερα ειδικά μέλη της μπάντας έγιναν χεβυμεταλάδες σε μία εποχή που αυτό σήμαινε κάτι, όσον αφορά το ιδεολογικό και ειδικά το ρομαντικό του υπόβαθρο! Το να είσαι χεβυμεταλάς στα τέλη των ‘80ς, αλλά ακόμα και στις αρχές των ‘90ς, σε έφερνε αντιμέτωπο με προκαταλήψεις από τη μάζα των ανθρώπων. Βέβαια αυτό κάπου το επιδίωκες κι ο ίδιος εφόσον ο πυρήνας της ιδεολογίας του metal ήταν η αντίδραση και η ριζοσπαστική θεώρηση των πραγμάτων! Το metal ήρθε ως κάτι ριζοσπαστικά διαφορετικό, αν και σίγουρα εμπεριείχε και πολλά στοιχεία χουλιγκανισμού, κάτι αναπόφευκτο από την στιγμή που αντλούσε υποστήριξη από ιδιαίτερες κοινωνικές ομάδες, και βέβαια από εφήβους που αν έχουν κάποιο προβληματικό οικογενειακό υπόβαθρο εύκολα μπορούν να υποκύψουν στην παρανομία κάθε είδους.\nΑυτά τα στοιχεία μάς προσέλκυσαν κι εμάς, όπως φυσικά και το μουσικό γούστο αφού αναφερόμαστε σε ένα είδος μουσικής που πάνω από όλα πρέπει να εκφράζει την ψυχοσύνθεσή σου. Πάντως τα μέλη των Sorrows Path ανήκαν πάντα περισσότερο στην κατηγορία του ευγενή ιππότη μεταλά με την χαίτη, παρά σε εκείνη του αγροίκου αλήτη χουλιγκάνου, αν και είναι γεγονός πως εκείνα τα χρόνια ήταν απαραίτητο να έχεις και τέτοιες επιρροές εφόσον το street feeling κι η αλητεία ήταν και θα είναι η ψυχή του rock και του metal!\nΠως προέκυψε η doom κατεύθυνση στον ήχο σας; Απ’ ό,τι θυμάμαι, την εποχή που ξεκινούσαν οι Sorrows Path, στην ελληνική κοινότητα των υποστηρικτών του heavy metal ήμασταν λίγοι εκείνοι που αυτοπροσδιοριζόμασταν ως doomsters.\nΗ μπάντα προέκυψε στα τέλη του 1993 μετά από τη διάσπαση μιας προηγούμενης epic-doom μπάντας (Marcyas το όνομα για την ιστορία) η οποία πότε δεν κυκλοφόρησε κάτι. Κάποια μέλη μέσα στη μπάντα ήθελαν να ακολουθήσουν μία περισσότερο straight metal πορεία και κάποιοι διαφώνησαν. Οι διαφωνούντες ήταν ο Τάκης Δρακόπουλος (R.I.P. 1995) και ο Κώστας Σαλωμίδης, που σχημάτισαν μία πιο καθαρόαιμη doom μπάντα η οποία «βαφτίστηκε στα νάματα του doom» με την επωνυμία Sorrows Path στα τέλη του 1993. Πραγματικά πρέπει να ήταν η πρώτη ελληνική epic-doom μπάντα και μάλιστα ακόμα περισσότερο και από τους Marcyas αφού αυτοί είχαν μία περισσότερο Maiden-Manowar αισθητική...Πάντως σίγουρα ήταν η πρώτη ελληνική μπάντα στο είδος που κυκλοφόρησε κάτι επίσημα και αυτό ήταν το demo μας το Γενάρη του 1995.\nΤο doom στην πρωταρχική του εκδοχή εμπεριέχει επικές και σκοτεινές αισθητικές αναφορές. Ωστόσο, αρκετά συγκροτήματα προτιμούν να μετριάζουν την επική θεματολογία και να δίνουν έμφαση στο σκοτάδι των ανθρώπινων συναισθημάτων και της ψυχικής κατάστασης του εαυτού. Προκρίνουν, δηλαδή, έναν ρομαντισμό περισσότερο λυρικό παρά επικό. Ποια η δική σας προσέγγιση;\nΠολύ βαθιά σκέψη αυτή, δεν το είχαμε πραγματικά αναλύσει έτσι! Όμως σίγουρα οι Sorrows Path ανήκουν σε γενικές γραμμές στην δεύτερη κατηγορία. Δηλαδή ασχολούνται με ακραίες ψυχολογικές καταστάσεις και συναισθήματα αλλά μέσω αυτών καταλήγουν σε μία ολιστική και οικουμενική θεώρηση. Δηλαδή συναρτούν αυτές τις καταστάσεις με το περιβάλλον στο οποίο ζούμε και μέσω αυτής της αλληλεπίδρασης επιδιώκουν τρόπο τινά την βελτίωση και των δύο! Εδώ παίρνουν σάρκα και οστά όσα είχαν πει αιώνες πριν ο Σωκράτης και ο Αριστοτέλης, σχετικά με τη θέωση του θνητού ανθρώπου μέσω της επαφής με τον πόνο και της κατάκτησης της αυτογνωσίας ή έστω της αυξημένης ικανότητας για αυτή!\nΤα «Epicus Doomicus Metallicus» και «Into the Depths of Sorrow» φαίνεται ότι αποτέλεσαν σημαίνοντα σημεία αναφοράς στις επιρροές σας. Τα δυο αυτά album αποτυπώνουν και την διαφορετικότητα των στιχουργικών κατευθύνσεων, που ανέφερα στην προηγούμενη ερώτηση. Σας αρέσουν εξίσου και τα δύο; Αν ναι, για ποιους λόγους το καθένα;\nΊσως τα κορυφαία άλμπουμ του είδους. Η μπάντα μας γενικά είχε μία προτίμηση στους Solitude Aeturnus με αποκορύφωμα τη συμμετοχή του κιθαρίστα τους Edgar Rivera στο πρόσφατο μας άλμπουμ, αλλά σίγουρα μιλάμε για δύο τεράστια άλμπουμ με εντυπωσιακούς στίχους, απίστευτη φιλοσοφία και συναίσθημα καθώς και μελωδία και αρμονία που σπάνια συναντάται γενικά στο metal! Θα μπορούσαμε να τα εκθειάζουμε για ώρες αυτά τα δύο αριστουργήματα. Όντως υπάρχει αυτή η διαφορετικότητα στην στιχουργική κατεύθυνση όμως κάπου αναμειγνύονται κιόλας οι δύο κατευθύνσεις μέσα στο κάθε άλμπουμ, αν το αναλύσουμε σε βάθος. Τεράστιοι δίσκοι, ικανοί να κάνουν υπερήφανη την ανθρωπότητα για αυτά τα συναισθηματικά καλλιτεχνικά επιτεύγματα!\nΑν ανατρέξουμε στις κυκλοφορίες σας από το single ντεμπούτο ως την τελευταία σας δουλειά. Ποιες κεντρικές γραμμές εξέλιξης στον ήχο σας θα μπορούσαν να αναφερθούν;\nΜοιραία, όταν σχηματίστηκε η μπάντα το 1993 από κάποιους εφήβους, οι επιρροές ήταν περισσότερο εμφανείς. Πάντα είχαμε ένα progστοιχείο να αιωρείται στην ατμόσφαιρα, αλλά πιστεύουμε ότι στα demo από τα ‘90s που κυκλοφόρησαν επίσημα μέσω της Eat Metal έως το 2006 είναι εμφανείς οι επιρροές από Candlemass, Solitude Aeturnus καθώς και Memento Mori. Όσο περνάει ο καιρός, και μετά από τις δύο ολοκληρωμένες μας κυκλοφορίες, έχει παγιωθεί ένα προσωπικό στυλ, το οποίο εύστοχα χαρακτηρίζουν οι δισκοκριτικοί σαν μία doom μίξη με power, prog, gothic κι ανατολίτικα στοιχεία (υπό την έννοια ορισμένων στοιχείων που ανιχνεύονται στην κουλτούρα της ρωμιοσύνης). Όλα αυτά με σύγχρονο ήχο κι όχι με ρετρό αναφορές, απλά με αληθινή πίστη και σεβασμό στις ρίζες μας, κάτι που οφείλει να κάνει ο κάθε άνθρωπος γιατί αλλιώς χάνει την ταυτότητά του.\nΠοια η αντιμετώπιση του εκτός Ελλάδος κοινού στις κυκλοφορίες σας;\nΓενικά οι κριτικές είναι πολύ καλές και λαμβάνουμε συνεχώς προτάσεις για live, αν και εδώ πέρα βέβαια υπεισέρχεται το οικονομικό μιας και είναι πολύ δύσκολο για μια ελληνική μπάντα να καλύψει τα πανάκριβα αεροπορικά εισιτήρια. Το πρώτο μας άλμπουμ έγινε αρκετά σύντομα sold out! Σίγουρα, σε κάποιες χώρες, παρατηρείται μεγαλύτερη προτίμηση στη μπάντα, όμως γενικά οι κυκλοφορίες μας αντιμετωπίζονται με μεγάλο σεβασμό, ακόμα κι από κριτικούς και ακροατές που δεν ταυτίζονται με το στυλ που πρεσβεύουμε τόσα χρόνια.\nΠοιες από τις συναυλίες που έχετε δώσει στο εξωτερικό θυμάστε ως καλύτερες;\nΗ πρόσφατη συμμετοχή μας στο Kavarna Rock στη Βουλγαρία ήταν με διαφορά η πιο σημαντική μας συναυλία! Όταν βρίσκεσαι στον ίδιο χώρο και στα παρασκήνια με τεράστιες μπάντες όπως οι Twisted Sister, αλλά κι οι άρχοντες του είδους, οι Candlemass και ακούς κάποια κολακευτικά σχόλια από αυτούς, είναι κάτι που σίγουρα χαράσσεται στη μνήμη σου για πάντα! Επίσης πολύ όμορφη στιγμή ήταν η συμμετοχή μας σε ένα μεγάλο φεστιβάλ στην Αγία Νάπα της Κύπρου μαζί με μπάντες όπως οι Sabaton και οι Stratovarius, αλλά κι η μεγαλύτερη ελληνική metal μπάντα, οι Rotting Christ! Πέρα από τις εμπειρίες που αποκομίζεις και την επαφή με σοβαρές και επαγγελματικές διοργανώσεις, για εμάς είναι πολύ σημαντικό να βλέπουμε πόσο προσγειωμένοι άνθρωποι με υψηλό επίπεδο μόρφωσης και συμπεριφοράς είναι κάποιοι διάσημοι μουσικοί. Αυτό μας χαροποιεί και πραγματικά τους εξυψώνει στην καρδιά μας, κάτι που είναι το πλέον σημαντικό!\nΜιλήστε μας για την ελληνική doom σκηνή. Θεωρώ εσάς και τους Wishdoom σημαιοφόρους της. Ποια άλλα συγκροτήματα πιστεύετε ότι μπορούν να πρωταγωνιστήσουν σε αυτήν;\nΕυχαριστούμε πάρα πολύ για αυτό το σημαντικό κοπλιμέντο! Από τα τέλη των ‘90ς και ειδικά τα τελευταία χρόνια έχουν παρουσιαστεί πολλές μπάντες στον ευρύτερο doom χώρο. Σίγουρα, οι Wishdoom είναι μία άξια μπάντα, αν και με ένα περισσότερο επικό τόνο στο ύφος της. Επίσης πέρα από καλοί μουσικοί είναι και πολύ σοβαρά παιδιά, με επίπεδο, κάτι που είναι πιο σημαντικό ακόμα και από τη μουσική τους αξία. Δε θα θέλαμε να αναφερθούμε σε συγκεκριμένα ονόματα για λόγους δεοντολογίας, όμως να τονίσουμε ότι χρειάζεται ακόμα δουλειά στην νοοτροπία μας. Πιο επαγγελματική και σοβαρή δουλειά σε όλους τους τομείς, συνεχόμενη παρουσία με κυκλοφορίες και λιγότερος κομπασμός…\nΠοια η γνώμη σας για την λογοτεχνία του φανταστικού; Αν διαβάζετε, ποιοι είναι οι αγαπημένοι σας λογοτέχνες; Θα μπορούσε κάποιο έργο της φανταστικής λογοτεχνίας να σας εμπνεύσει μουσικά και στιχουργικά;\nΓενικά η φυγή στο φανταστικό και σε κάθε τι που σε βοηθάει να ανοίξεις τους πνευματικούς σου ορίζοντες είναι κάτι που μας συναρπάζει, μας εμπνέει και μας καθηλώνει. Άλλωστε αυτή είναι η πεμπτουσία κάθε μορφής Τέχνης, να δημιουργήσεις κάτι που υπάρχει στο μυαλό σου και να του δώσεις σάρκα κι οστά. Θαυμάζουμε λοιπόν κάθε λογοτέχνη, πόσο μάλλον το συγκεκριμένο είδος. Έχουμε κυρίως μελετήσει την φανταστική λογοτεχνία του τρόμου και κυρίως τον King και το Barker αλλά και τους πρώτους διδάξασες του είδους, τον Poe και το Lovecraft. Μάλιστα κάποια βιβλία ειδικά των δύο πρώτων, αλλά κι άλλων συγγραφέων έχουν δώσει έμπνευση για ορισμένα θέματα κομματιών, προσαρμόζοντάς τα φυσικά πάνω στα δικά μας θέλω και πιστεύω.\nΤι να αναμένουμε όσον αφορά τις μελλοντικές σας κυκλοφορίες; Πότε υπολογίζεται ότι θα κυκλοφορήσετε νέο δίσκο και ποιος θα είναι ο προσανατολισμός του; Να υποθέσω ότι ο δυναμικός λυρισμός του «All Love is Lost» θα παραχωρήσει την θέση του σεprogressive φόρμες;\nΤα κομμάτια για το νέο δίσκο είναι έτοιμα! Οκτώ κομμάτια και λογικά ένα intro κι ένα outro για το δίσκο. Απομένει να ετοιμαστούμε απόλυτα ώστε να μπούμε στο στούντιο και αυτό υπολογίζεται κάπου στα μέσα του 2016. Αν κι είναι ακόμα νωρίς να μιλήσουμε για τον απόλυτο προσανατολισμό, μιας κι η διαδικασία ενορχήστρωσης και παραγωγής είναι μία πολύπλοκη διαδικασία, το σίγουρο είναι ότι τείνουμε σε πιο απλές φόρμες, χωρίς ποτέ να αποχωριζόμαστε το prog στοιχείο που είναι ένα βασικό συστατικό του προσωπικού μας στυλ. Όσον αφορά τον λυρισμό, μάλλον θα είναι η πιο λυρική μας κυκλοφορία με σεβασμό στην ανατολική αλλά και την δυτική παράδοση, όμως αυτό θα το κρίνει καλύτερα ο κόσμος, όταν με το καλό κυκλοφορήσει ο δίσκος μέσα στο 2017.\nΠιστεύετε ότι οι αξίες του Ρομαντισμού μπορούν να έχουν θέση στην εποχή μας, προκειμένου να αποτελέσουν την απαρχή μιας νέας αντιπρότασης στην οικονομιστική, άμουση και αντιπνευματική εποχή που ζούμε;\nΜε αυτά που έχουμε ήδη αναφέρει, το μόνο σίγουρο είναι ότι συμφωνούμε απόλυτα! Όταν ξεχνάς το παρελθόν σου, είσαι ένα τίποτα σε ατομικό αλλά και κοινωνικό επίπεδο! Χωρίς ταυτότητα κι έρμαιο κάθε επιρροής που θα σε κατευθύνει στο να απομακρυνθείς ακόμα περισσότερο από αυτό που σε γέννησε και υπάρχει στο DNA σου. Ο απόλυτος σεβασμός στην παράδοσή μας, η αυτογνωσία κι η μελέτη όλων των άλλων ανθρώπων και των παραδόσεων τους είναι ο δρόμος που οδηγεί στην άνδρωση και τη θέωση του θνητού ανθρώπου, κι όλα αυτά αποτελούν τις πραγματικές αξίες του Ρομαντισμού, αφού μόνο έτσι θα απελευθερωθείς και θα εκφράσεις πηγαία συναισθήματα!\nΤα τελευταία λόγια δικά σας. Τι έχετε να πείτε στους αναγνώστες του περιοδικού μας;\nΣε ευχαριστούμε πολύ Ανδρέα για την τιμή αυτής της συνέντευξης, όπως και το ποιοτικό περιοδικό σας για τη φιλοξενία και τους αναγνώστες για το χρόνο που έδωσαν για εμάς. Συνεχίστε στο δρόμο της καρδιάς και της ψυχής, είναι ο μόνος δρόμος για την αρμονία και την αιώνια γαλήνη. Doom rules eternally…\nΔισκογραφία Sorrows Path\nSorrow's Path Demo 1994\nPromo Demo 1996\nResurrection Compilation 2006\nThe Rough Path of Nihilism Full-length 2010\nDoom Philosophy Full-length 2014\nΓεια ρε σου Σκάμαν με τις επιλογές σου!\nΕξαίρετη μπάντα, το έχω αναφέρει πολλές φορές.\nΤιμή για την ελληνική "heavy metal" σκηνή, η παρουσία τους.\nΆκουσα κάποια κομμάτια στο youtube τον Sorrows Path και πωρώθηκα ξανά με το doom metal.\nΟ/Η Hot Liquid είπε...\nΒελούδινο έρεβος ήχος τους. Μπαντάρα.\nΑργεί το 2017, γαμώτο\nΟ Σκαμανδρώνυμος είπε...\nΒελούδινο έρεβος, ναι κάτω από τη σκέπη του Ανίκητου Ήλιου\n'Ηρωες του Στέλιου Ανεμοδουρά\nΠοίημα Χωρίς Όνομα\nΣταμάτης Μαμούτος για τα comics "Ρίγη" και "Φαβορί...\nΟ Σταμάτης Μαμούτος σχολιάζει την συναυλία των Sor...\nΜετάφραση σε political correct 2


NewsRoom – Open2030\nΈχει ήδη συμπληρώσει έξι δεκαετίες δράσης και η ρίζα φαίνεται να έρχεται από πολύ μακρύτερα. Μιλάμε για τον αθλητικό σύλλογο Ερμής Ειρήνης Ηρακλείου, που λειτουργεί στο Ηράκλειο Αττικής. Αν και ο σύλλογος ιδρύθηκε στο...\nΕίναι ο άνθρωπος που άφησε το όνομα του ανεξίτηλα γραμμένο όχι μόνο στην βίβλο του Παναθηναϊκού αλλά και του ελληνικού ποδοσφαίρου. Δίκαια θεωρείται ένας από τους καλύτερους Έλληνες ποδοσφαιριστές όλων των εποχών. Τα κατορθώματα...\nΣτο θέμα της ακρίβειας αναφέρεται με ανακοίνωσή της η Ένωση Εργαζομένων Καταναλωτών, καταθέτοντας παράλληλα και τις προτάσεις της. Όπως αναφέρει η ΕΕΚΕ: «Η κοινωνία, οι καταναλωτές, ο κόσμος της εργασίας παρακολουθούν άναυδοι την νέα...\nΣυναρπαστικές αναμετρήσεις για την 22η αγωνιστική της Ευρωλίγκας. Πολύτιμο «διπλό» της Ολίμπια Μιλάνο στη Μόσχα, 67-57 την ΤΣΣΚΑ Με την άμυνα του δευτέρου ημιχρόνου να κάνει τη διαφορά και να «κλειδώνει» την ΤΣΣΚΑ στους...\nΜάχη για τη ζωή του δίνει ο θρυλικός παλαίμαχος ποδοσφαιριστής του Ολυμπιακού, ο ζογκλέρ Βασίλης Μποτίνος. Ο πρώην διεθνής εξτρέμ που ήταν μέλος της θρυλικής ομάδας του Μάρτον Μπούκοβι στη δεκαετία του ’60 είναι διασωληνωμένος...


ΣΤΟ 23,9 Η ΑΝΕΡΓΙΑ ΣΤΗΝ Δ.ΜΑΚΕΔΟΝΙΑ. 9,6 ΗΤΑΝ ΤΟ 2007 | blog καθημερινής ενημέρωσης\nΣΤΟ 23,9 Η ΑΝΕΡΓΙΑ ΣΤΗΝ Δ.ΜΑΚΕΔΟΝΙΑ. 9,6 ΗΤΑΝ ΤΟ 2007\nΣτα ύψη η ανεργία στην Δ. Μακεδονία. Σύμφωνα με τα επίσημα στοιχεία, γιατί αν υπολογίσει κανείς τα ανεπίσημα γίνεται χαμός.\nΣτον νομό Καστοριάς σίγουρα έχει ξεπεράσει το 30%\nΔείτε την ανακοίνωση της Εθνικής Στατιστικής Υπηρεσίας.ΠΑΤΗΣΤΕ ΕΔΩ\nΟΡΙΣΤΙΚΕΣ ΟΙ ΣΥΓΧΩΝΕΥΣΕΙΣ,ΑΝΥΠΟΧΩΡΗΤΗ Η ΔΙΑΜΑΝΤΟΠΟΥΛΟΥ. ΔΕΙΤΕ ΠΡΩΤΟΙ ΑΠΟ ΟΛΟΥΣ ΤΟ ΕΠΙΜΑΧΟ ΦΕΚ -Χωρίς να έχει κάνει ακόμη και σήμερα επίσημη ανακοίνωση του Υπουργείο Παιδείας το...\nΔημοσιεύτηκε απο τον adolphholyman στις 13,Μάιος, 2011, 8:21 πμ. στις Κατηγορίες HOT - ΕΙΔΗΣΕΙΣ, photos, ΕΛΛΑΔΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Οι προβληματισμοί και οι προκλήσεις με το πρόγραμμα ναυπήγησης των νέων μεγάλων μονάδων επιφανείας » AerasNews.gr Next Image\nΑρχική » Οι προβληματισμοί και οι προκλήσεις με το πρόγραμμα ναυπήγησης των νέων μεγάλων μονάδων επιφανείας\n20 Ιανουαρίου 2020 , 10:30\nΟι προβληματισμοί και οι προκλήσεις με το πρόγραμμα ναυπήγησης των νέων μεγάλων μονάδων επιφανείας\nΘα είναι γαλλικές ή αμερικάνικες οι νέες φρεγάτες που θα ενισχύσουν το πολεμικό ναυτικό μας; Το ερώτημα δεν είναι πολιτικό αλλά ουσιαστικό αφού μία λάθος απόφαση μπορεί να οδηγήσει σε ολέθρια αποτελέσματα.\nΟ μεγάλος προβληματισμός της ηγεσίας του Πολεμικού Ναυτικού είναι η πολυτυπία. Δεν μπορεί να έχει 4 – 5 διαφορετικούς τύπους πλοίων. Και σίγουρα δεν μπορεί να έχει λιγότερα από τέσσερα πλοία ανά τύπο. Είναι θέμα ανταλλακτικών και υποστήριξης στις υπάρχουσες δομές. Όπως επίσης δεν μπορούν να μπουν στην υπηρεσία μόνο δύο πλοία που θα έχουν εντελώς διαφορετική φιλοσοφία από τα υπόλοιπα, με τελείως διαφορετικά όπλα.\nΣτο δια ταύτα. Σίγουρα για τα επόμενα 15 χρόνια, μην πούμε 20, θα συνεχίσουν να υπηρετούν οι τέσσερις φρεγάτες “Ύδρα”, κλάσης ΜΕΚΟ. Θα υποστούν τα επόμενα χρόνια το απαραίτητο ποσοστό αναβάθμισης και θα συνεχίσουν να προσφέρουν τις πολύτιμες υπηρεσίες τους.\nΑπό εκεί και πέρα, το ερώτημα έχει να κάνει με τις υπόλοιπες εννέα κλάσης “S” που μετρούν σχεδόν 40 χρόνια ζωής.\nΟι σκέψεις περί απόκτησης δύο γαλλικών Belhara συν δύο FREMM αν… (ΑΝ) μας τις παραχωρήσουν οι Γάλλοι, με το σκεπτικό προμήθειας δύο καταδρομικών Ticonderoga από το αμερικανικό απόθεμα και ένταξη στο πρόγραμμα από κοινού προμήθειας και ναυπήγησης των αμερικανικών φρεγατών LCS/MMSC (που είναι δοκιμασμένη και αξιόπιστη κατά πολλούς λύση), θα δημιουργήσει τον νέο “Πύργο της Βαβέλ”. Μιλάμε για πέντε διαφορετικούς τύπους πλοίων, που η υποστήριξή τους θέλει πολλά… πάρα πολλά χρήματα.\nΗ ηγεσία του Πολεμικού Ναυτικού τα γνωρίζει όλα αυτά πολύ καλά και τα έχει εξετάσει. Όπως εξετάζει και κάθε διαθέσιμη μονάδα που βγαίνει προς πώληση από τα πολεμικά ναυτικά χωρών του εξωτερικού. Το ιδανικό θα ήταν η Ζηλανδία ή η Αυστραλία να έβγαζαν προς πώληση κάποιες από τις ΜΕΚΟ που διαθέτουν, όμως έχουν πρόσφατα υποστεί πρόγραμμα εκτεταμένης αναβάθμισης και κάτι τέτοιο φαντάζει ως εξαιρετικά απίθανο να συμβεί πριν από το 2030.\nΣυνεπώς, οδηγούμαστε στην απόλυτη μάχη μεταξύ Γαλλίας – ΗΠΑ. Το σενάριο να προμηθευτούμε και από τους δύο για την τήρηση των ισορροπιών φαντάζει ως καταστροφικό για τον προϋπολογισμό του ΠΝ, ακόμη κι αν οι Belharra (που είναι η πιο ακριβή επιλογή) έρχονταν σε τιμή… ευκαιρίας!


Παναθηναϊκός: Η συμφωνία με Πιεμπονγκσαντ που... πλησιάζει και η πρόταση σε Δώνη - Ειδήσεις\nNewsit / Αθλητικά / Ποδόσφαιρο / Παναθηναϊκός: Η συμφωνία με Πιεμπονγκσαντ που… πλησιάζει και η πρόταση σε Δώνη\nΠαναθηναϊκός: Η συμφωνία με Πιεμπονγκσαντ που… πλησιάζει και η πρόταση σε Δώνη\nΔημοσιεύθηκε: 25.05.2018 | 10:18\nΟι διαπραγματεύσεις του Παϊρό Πιεγκμπονσαντ με τον Γιάννη Αλαφούζο, για τη διάδοχη κατάσταση στην ΠΑΕ Παναθηναϊκός, είναι το θέμα που “καίει” το “τριφύλλι”. Την ίδια ώρα όμως, οι “πράσινοι” ψάχνουν για νέο προπονητή. Ο Γιώργος Δώνης συνεχίζει να είναι το μεγάλο φαβορί για τον πάγκο τους.\nΗ συνάντηση που είχαν την Πέμπτη Παϊρό Πιεμπονγκσάντ και Γιάννης Αλαφούζος φαίνεται πως ήταν ένα ακόμα θετικό βήμα για την αλλαγή στο ιδιοκτησιακό καθεστώς της ΠΑΕ Παναθηναϊκός.\nΜπορεί να μην υπήρξε κάποια επίσημη ενημέρωση, αλλά από τη πλευρά του μεγαλομετόχου των “πρασίνων” υπάρχει αισιοδοξία και προκύπτει πως -εκτός συγκλονιστικού απροόπτου- η ολοκλήρωση του deal πολύ δύσκολα θα χαλάσει.\nΜάλιστα, η εφημερίδα “Sportime” αναφέρει στο πρωτοσέλιδο της πως οι δύο άνδρες έχουν δώσει τα χέρια και απομένουν τα τυπικά, έτσι ώστε να… αλλάξει χέρια η ΠΑΕ Παναθηναϊκός.\nΗ πρόταση σε Δώνη\nΤην ίδια ώρα, δεν έχει βρεθεί ακόμα ο άνθρωπος που θα αντικαταστήσει τον Μαρίνο Ουζουνίδη στον πάγκο του “τριφυλλιού”.\nΟ Γιώργος Δώνης εμφανίζεται ως το μεγάλο φαβορί για τη συγκεκριμένη θέση, αλλά ακόμα δεν έχει υπάρξει συμφωνία. Ο Έλληνας τεχνικός αναμένεται να πάρει την οριστική του απόφαση στις αρχές της επόμενης εβδομάδας .\nΣύμφωνα με την “Livesport” η πρόταση των πράσινων στον Δώνη και στο επιτελείο του αγγίζει τις 250.000 ευρώ


Επεξήγηση Δυσνόητοων Ασφαλιστικών Λέξεων - Ασφάλιση Φορτηγών & Φορτίων Truck Insurance - Samoladas\nAds & Promos, Τα Νέα μας\nΠολλοί φίλοι μας λένε, ότι τα ασφαλιστήρια συμβόλαια που κρατούν στα χέρια τους, έχουν ακαταλαβίστικες λέξεις και έννοιες.\nΜιας και ξεκινάει μια νέα χρονιά, είπαμε και εμείς να κάνουμε μία νέα αρχή και να σας δώσουμε σε αυτό το τεύχος τους σημαντικότερους ασφαλιστικούς όρους -που συχνότερα εσείς μας ρωτάτε- με όσο πιο απλά λόγια γίνεται.\nΣήμερα φτάσαμε έως και το γράμμα Ν. Από τον επόμενο μήνα θα γράφουμε 2-3 ασφαλιστικούς όρους κάθε φορά, έτσι ώστε μέσα στο 2017 να έχουμε ολοκληρώσει αυτόν τον «κύκλο σπουδών».\nΑνανέωση: Τα ετήσια συμβόλαια ανανεώνονται αυτόματα με τη λήξη της ισχύος τους, εφόσον δεν έχουν ακυρωθεί από την ασφαλιστική εταιρία ή από τον συμβαλλόμενο.\nΑξία Πραγματική: Η τρέχουσα αξία που έχει κάθε ασφαλιζόμενο αντικείμενο τη χρονική στιγμή ακριβώς πριν τη ζημιά.\nΑπαλλαγή – Εκπιπτόμενο Ποσό: Ποσό που αφαιρείται από τη συνολική αποζημίωση που καταβάλλει η ασφαλιστική Εταιρία. Το ποσό αυτό διαφοροποιείται ανάλογα με τον τύπο ασφάλισης και επιβαρύνεται ο ασφαλισμένος.\nΑποζημίωση – Ασφάλισμα: Το ποσό που κατά περίπτωση και ανάλογα με το είδος ασφαλιστηρίου συμβολαίου είναι υποχρεωμένη να καταβάλει η ασφαλιστική Εταιρία ως αποζημίωση σε περίπτωση ατυχήματος, ασθένειας ή ζημιάς.\nΑσφαλιζόμενο Αντικείμενο: Αυτό που ασφαλίζεται.\nΑσφαλισμένο Ποσό (ή Ασφαλισμένο Κεφάλαιο ή Ασφαλιστική Αξία): Το ποσό μέχρι του οποίου κατ΄ ανώτατο όριο ευθύνεται η Εταιρία σε περίπτωση επέλευσης ασφαλισμένου κινδύνου, προκειμένου να αποκαταστήσει τη ζημιά.\nΑσφαλισμένος / Ασφαλιζόμενος: Το πρόσωπο υπέρ του οποίου παρέχεται η ασφαλιστική κάλυψη και που κατονομάζεται στο ασφαλιστήριο συμβόλαιο.\nΑσφαλιστήριο Συμβόλαιο: Το έγγραφο το οποίο κατοχυρώνει την ασφάλιση, περιέχει τα εξατομικευμένα στοιχεία της ασφάλισης και φέρει την υπογραφή του νόμιμου εκπροσώπου της Εταιρίας.\nΑσφαλιστικός Κίνδυνος (ή Ασφαλισμένος Κίνδυνος ή Καλυπτόμενος Κίνδυνος): Η δυνατότητα επέλευσης ζημιογόνου γεγονότος έναντι του οποίου ασφαλίζεται κανείς. Η πραγματοποίηση του ασφαλιστικού κινδύνου γεννά την υποχρέωση της Εταιρίας για αποζημίωση.\nΑσφάλιστρο: Το χρηματικό ποσό που υποχρεούται να καταβάλλει ο ασφαλισμένος στην ασφαλιστική Εταιρία, ως αντίτιμο για την παροχή προς αυτόν ασφαλιστικής προστασίας.\nΑτύχημα: Περιστατικό που οφείλεται σε αιφνίδια, βίαιη, τυχαία αιτία, ανεξάρτητη από τη θέληση του ασφαλισμένου και προκαλεί σε αυτόν σωματικές ή υλικές βλάβες.\nΔιακανονιστής: Το αρμόδιο πρόσωπο που χειρίζεται τη διαδικασία καταβολής αποζημίωσης.\nΔιαμεσολαβητής: Το φυσικό ή νομικό πρόσωπο που μπορεί να μεσολαβεί μεταξύ πελάτη και ασφαλιστικής Εταιρίας για τη σύναψη ασφαλιστικών συμβάσεων.\nΔικαιούχος: Το/α νομικό/α, ή φυσικό/α πρόσωπο/α που έχει δικαίωμα να εισπράξει το ασφάλισμα και ορίζεται στο ασφαλιστήριο συμβόλαιο.\nΔικαίωμα Εναντίωσης: Δικαίωμα εναντίωσης έχει ο πελάτης αν το περιεχόμενο του ασφαλιστηρίου παρεκκλίνει από την αίτησή του για ασφάλιση, ή αν δεν του παραδόθηκαν οι όροι του ασφαλιστηρίου. Το δικαίωμα εναντίωσης πρέπει να ασκηθεί από τον πελάτη σε συγκεκριμένο χρονικό διάστημα από την ημερομηνία παραλαβής του ασφαλιστηρίου. Η άσκηση του δικαιώματος εναντίωσης από το συμβαλλόμενο έχει σαν αποτέλεσμα την ακύρωση της σύμβασης.\nΔικαίωμα Συμβολαίου: Το ποσό που εισπράττεται μαζί με το ασφάλιστρο για τα έξοδα του ασφαλιστηρίου συμβολαίου.\nΔικαίωμα Υπαναχώρησης: Ο πελάτης σε συγκεκριμένο χρονικό διάστημα μετά την παραλαβή του ασφαλιστηρίου έχει το δικαίωμα υπαναχώρησης για οποιονδήποτε λόγο (π.χ. γιατί άλλαξε γνώμη).\nΕξαίρεση: Περίπτωση που δεν καλύπτεται από το ασφαλιστήριο συμβόλαιο. Οι εξαιρέσεις μπορεί να αφορούν ζημιές, συνθήκες ή δραστηριότητες. Σε κάθε περίπτωση αναγράφονται με σαφήνεια στο συμβόλαιο.\nΕπασφάλιστρο: Το επιπλέον ποσό με το οποίο επιβαρύνεται το ασφάλιστρο λόγω αυξημένου κινδύνου.\nΖημιά: Μπορεί να είναι υλική ή σωματική και αποζημιώνεται σύμφωνα με τους όρους του ασφαλιστηρίου συμβολαίου.\nΚαθαρό Ασφάλιστρο: Το ασφάλιστρο που έχει υπολογιστεί για την κάλυψη του ασφαλισμένου κινδύνου και δεν περιλαμβάνει νόμιμες επιβαρύνσεις.\nΚακόβουλες Ενέργειες: Ηθελημένες πράξεις οποιουδήποτε προσώπου που διαπράττονται με σκοπό τη βλάβη των ασφαλισμένων αντικειμένων χωρίς να αποτελούν στάσεις, απεργίες, οχλαγωγίες ή τρομοκρατικές ενέργειες.\nΚάλυψη: Η κύρια υποχρέωση της ασφαλιστικής εταιρίας καθ’ όλη τη διάρκεια ισχύος της ασφάλισης «να φέρει τον κίνδυνο», να παρέχει δηλαδή στον ασφαλιζόμενο ασφαλιστική κάλυψη.\nΛήπτης της Ασφάλισης-Συμβαλλόμενος: Το φυσικό ή το νομικό πρόσωπο το οποίο συνάπτει την ασφάλιση με την ασφαλιστική Εταιρία και υποχρεούται στην πληρωμή των ασφαλίστρων. Στις περισσότερες περιπτώσεις ο συμβαλλόμενος είναι το ίδιο πρόσωπο με τον ασφαλισμένο.\nΜη Δεδουλευμένα Ασφάλιστρα: Το ποσό των ασφαλίστρων που επιστρέφεται αναλογικά στον πελάτη σε περίπτωση διακοπής της ασφάλισης πριν τη λήξη της ασφαλιστικής περιόδου και εφόσον προβλέπεται από το συμβόλαιο.\nΜικτή Ασφάλιση: Η ασφάλιση που προβλέπει την καταβολή του κεφαλαίου είτε στον ασφαλισμένο κατά τη λήξη μιας χρονικής περιόδου, είτε με το θάνατό του στους δικαιούχους πριν τη λήξη του.\nΜικτό Ασφάλιστρο: Το τελικό ασφάλιστρο που πληρώνει ο πελάτης και περιλαμβάνει όλες τις νόμιμες επιβαρύνσεις (π.χ. φόρος, δικαιώματα).\nNομική Προστασία: Κάλυψη των αμοιβών δικηγόρων και δικαστικών εξόδων για τη νομική υποστήριξη του πελάτη σε περίπτωση απαίτησης αποζημίωσης από αστική ευθύνη.\nΔείτε εάν το όχημά σας είναι ασφαλισμένο


Paraktios.gr » Η Κοπή πίτας του Μελισσολοκομικού Συλλόγου Σαρωνικού “το κεντρι”. video-photos\nΗ Κοπή πίτας του Μελισσολοκομικού Συλλόγου Σαρωνικού “το κεντρι”. video-photos\nΠολύ ενδιαφέρουσα σε όσους δεν είναι σχετικοί με την μελισσοκομία η κοπή της πίτας του ΜΕΛΙΣΣΟΚΟΜΙΚΟΥ ΣΥΛΛΟΓΟΥ Σαρωνικού “ΤΟ ΚΕΝΤΡΙ” καθώς εκτός από το τελετουργικό μέρος ακολούθησε συζήτηση μεταξύ των μελών του Συλλόγου και εκπροσώπων της Περιφέρειας και παραγόντων για την επιχειρηματικότητα του κλάδου, τα διάφορα προβλήματα που αναφύονται κλπ.\nΠλούσια επίσης εξειδικευμένα δώρα κληρώθηκαν και ένα από τα μεγάλα (ένα μελίσσι) έτυχε στον..άσχετο με το αντικείμενο, τον Paraktios.\nΤο προσφέραμε φυσικά πίσω στον Σύλλογο για να ξανακληρωθεί σε κάποιον ποιο ..αρμόδιο.\nΠαρόντες στην εκδήλωση ο Αντιπεριφερειάρχης Π Φιλίππου, οι Αντιδήμαρχοι Γκέραλης και Χαρίτος, ο πρόεδρος της Δημοτικής Κοινότητας Π.Φώκαιας Νάσος Παπουτσής, οι δημοτικός σύμβουλοι Ηλ Μποκοβάλας και Πέγκας καθώς εκπρόσωποι Συλλόγων και φορέων,.\nΣε ειδικό δελτίο τύπου που θα μας σταλεί θα αναφερθούν τα ονόματα και οι ιδιότητες όλων των επισήμων παραγόντων καθώς εμείς δεν τους γνωρίζουμε. H κοπή της πίτας έγινε στο Δημοτικό κατάστημα Αναβύσσου την Κυριακή 21/1/18\nΔείτε τα videos του Paraktios και σας προτρέπουμε να δείτε προσεχτικά το 2ο video


Νέες κυκλοφορίες και εμφανίσεις, στα πρώτα music news του μήνα\nWritten by Dimitris Pantsos on February 1, 2021\nJulia Stone, Arlo Parks, The Killers, Miley Cyrus, Röyksopp, Fontaines D.C. Αυτά που βλέπουμε και ακούμε με πραγματικό ενδιαφέρον, στα πρώτα music news του μήνα.\nRöyksopp & Robyn – Monument (Olof Dreijer Remix)\nΕφτά χρόνια μετά τη κυκλοφορία του και ο Olof Dreijer των The Knife, αποφασίζει να ριξει φως, χαρά και μπρίο σε μια από τις σκοτεινότερες στιγμές, των αιώνια αγαπημένων Σκανδιναβών.\nΑρχικά, μπορεί και να σε ξενίσει. Το σχεδόν happy tribal μπιμπλίκι όμως, που ο δαιμόνιος Σουηδός διαλέγει για το Monument στο τέλος, θα σε αποζημιώσει. Με δώρο, μια μεγάλη δόση ελευθερίας. Στα πόδια. Στη μέση. Και αν είσαι από αυτούς τους τυχερούς, τους εύκολους, αυτή η μεγάλη δόση, μπορεί και να φτάσει ως τα βαθιά σου, τα εσώτερα.\nTo Monument εμφανίστηκε στο lp The Inevitable End και στο ep Dot It Again του 2014 και συνοδεύεται από τη φωνή της Robyn.\nJulia Stone – We All Have Feat. Matt Berninger\nΤο μισό του Αυστραλιανού ντουέτου Angus & Julia Stone συνεργάζεται έτσι στα ξαφνικά, με την εντελώς φορμαρισμένη τελευταίως, φωνή του τραγουδιστή των National. Και στέλνει μικρά εμφράγματα στις ραγισμένες καρδούλες του πλανήτη.\nWe all have the lightness to be okay okay okay for now / Love is all we needed to be here for\nΗ έτοιμη να συντροφεύσει πολλά ζαλισμένα βράδια, indie μπαλάντα, θα περιέχεται και στο τρίτο της, σόλο άλμπουμ Sixty Summers. Αυτό που θα κάνει πρώτη εμφάνιση στις 16 Απριλίου. Στην παραγωγή εκτός από την ίδια την songwriter, συναντούμε και την St. Vincent (δώσε κι άλλο πόνο, μπορείς).\nΠοδαρικό για την νεαρή Αγγλίδα στα Late Night της Αμερικής, με τη συμμετοχή της στο show του Jimmy Kimmel. Η Arlo Parks, η οποία παίζει να είναι και η μόνη στον πλανήτη που θα θυμάται το 2020 ως την καλύτερη χρονιά της ζωή της, ερμήνευσε το Hurt. Το οποίο και βρίσκεις στο πρώτο της άλμπουμ, Collapsed In Sunbeams, που μόλις κυκλοφόρησε.\n“To hurt μιλά για όσους περνούν δύσκολες στιγμές, για την πιθανότητα και τον τρόπο ίασης από τον πόνο.”\nΤο NME έτρεξε να προσφέρει και τα πέντε αστέρια της κριτικής του στο άλμπουμ. Όπως και να μιλήσει για την μεγαλύτερη φωνή, αυτή τη στιγμή, του Gen Z (στην ίδια γραμμή και ο ηλεκτρονικός τύπος στην απέναντι πλευρά του ωκεανού).\nΟι post-punk Ιρλανδοί έβγαλαν ένα από τα καλύτερα άλμπουμ του 2020. Και το ομώνυμο σινγκλ A hero’s Deah, είναι ένα έξοχο δείγμα από αυτό. Οπότε, ήταν θέμα χρόνου να μπουν στα music news. Ώστε να δώσουν σήμα καπνού και να τους αντιληφθούν οι φίλοι Αμερικάνοι.\nΤο Tonight Show Starring Jimmy Fallon show, που τα πιάνει αυτά τα σήματα στον αέρα, συνδέθηκε- φυσικά, τι άλλο;- με μία Δουβλινέζικη παμπ. Και εκεί, βρισκόταν το συγκρότημα. Μαζί με κάποιους φίλους. Έτσι ώστε η μουσική ιστορία να κάνει υπόκλιση, σε μια ακόμη ωραία στιγμή της.\nΝέα κυκλοφορία στα music news απο τo γκρουπ του Λας Βέγκας, η οποία θα περιέχεται στο deluxe edition του άλμπουμ Imploding the Mirage (μαζί με τις live εκδοχές των Caution και Blowback).\nΜε ένα κάπως ανοιξιάτικο και εντελώς ανέμελο ταπεραμέντο, το C’est La Vie μπαίνει στην δισκογραφία των Killers και τους οδηγεί σε συνεχόμενες ραδιοφωνικές ακροάσεις, από αυτές που δεν ξαφνιάζουν αλλά συνοδεύουν την μέρα πολύ ευχάριστα.\nMiley Cyrus – Fade Into You\n(Tiny Desk Home Concert)\nΜια ακόμη διασκευή στη φαρέτρα της Αμερικανίδας τοξοβόλου. Αυτή τη φορά, για τις ανάγκες των αγαπημένων tiny desk concerts. Και όπως γίνεται εθιστικά πια στην περίπτωση της, μια ακόμη έκπληξη από αυτά που αγαπά και εκτιμά και μετά, προσπαθεί να τα κάνει δικά της (κάτι που ας είμαστε ειλικρινείς, το καταφέρνει και με το παραπάνω).\nΟι Mazzy Star είναι οι τυχεροί γι’ αυτόν το μήνα και το τραγούδι τους, του 1993, το υπαίτιο για τη νέα μουσική εμπλοκή. Απίστευτο και όμως αληθινό, το ξεχωριστό αυτό τραγούδι, στις μέρες του, έφτασε μόλις ως το Νο 44 του Billboard Hot 100 και στο Νο 48 του UK Singles Chart.\nTagged as Arlo Parks Fontaines D.C. Julia Stone Matt Berninger Miley Cyrus Robyn royksopp The Killers\nThe Sofa Singers: Έλα να γλεντήσουμε τη ζωή από τον καναπέ μας\nΟ ασταμάτητος Γιώργος Γιακουμάκης τρελαίνει το ολλανδικό ποδοσφαίρο


Ένα ποτήρι νερό με λεμόνι;; ΟΧΙ – Neolaia Cyprus\nΈνα ποτήρι νερό με λεμόνι;; ΟΧΙ\nΑκούμε συνέχεια ότι είναι καλό να ξεκινάμε τη μέρα μας με ένα ποτήρι νερό και λίγες σταγόνες από λεμόνι. Οι ιατροί μας συμβουλεύουν να πίνουμε 8 ποτήρια νερό την ημέρα, πόσοι όμως από εμάς το εφαρμόζουμε;\nΌπως έχουν αποδείξει και οι επιστήμονες, όταν πίνουμε ένα ποτήρι νερό μόλις ξυπνήσουμε, ο οργανισμός μας τείνει να ζητάει περισσότερο νερό κατά τη διάρκεια της μέρας. Ωστόσο, οι σταγόνες από το λεμόνι θα βοηθήσουν τον οργανισμό να αποβάλει τις τοξίνες και όπως έδειξαν και αρκετές έρευνες, το κάλλιο που υπάρχει στο λεμόνι ενισχύει την ενέργεια μας!\nΔοκιμάστε να πίειτε νερό με λεμόνι για τις επόμενες πέντε μέρες για να δείτε από μόνοι σας την τεράστια διαφορά! Μια τέτοια μικρή αλλαγή μπορεί να βοηθήσει στην καλύτερη λειτουργία του σώματος, άρα και του πνεύματος! Άλλωστε οι μικρές αλλαγές στην καθημερινότητα μας είναι που φέρνουν τεράστιες αλλαγές στη ζωή μας.\nΗ Χριστιάνα Αριστοτέλους μας δείχνει ότι είναι καλή νοικοκυρά (φωτογραφία)!\nΗ Κωνσταντίνα Ευριπίδου και το πάρτι γενεθλίων της μητέρας της (φωτογραφίες)!


Δυο Έλληνες εφοπλιστές «δείχνει» μάρτυρας ως χρηματοδότες της Χ.Α. - Newsbomb - Ειδησεις\nΠΟΛΙΤΙΚΗ 14/10/2013 18:45\nΔύο μεγάλους Έλληνεςεφοπλιστές«δείχνει» ως τους βασικούς τροφοδότες της Χρυσής Αυγής πρώην υποστηρικτής της ο οποίος εξετάστηκε στο πλαίσιο της ανάκρισης για την εγκληματική δράση της οργάνωσης.\nΠρόκειται για ένα πρόσωπο το οποίο εκτίει ποινή στις φυλακές της Λάρισας, δηλώνει δημοσιογράφος και κατ’ ομολογία του ήταν γραμματέας της Τοπικής Οργάνωσης της Χρυσής Αυγής Νοτίων προαστίων από την πρώτη ημέρα λειτουργίας τους, το καλοκαίρι του 2012, μέχρι και τον Απρίλιο του 2013 και ήταν υποστηρικτής της Χρυσής Αυγής από το 2009.\n«Έχουν υποπέσει στην αντίληψή μου ονόματα δύο μεγάλων Ελλήνων εφοπλιστών. Επί του παρόντος δεν επιθυμώ να τα αναφέρω γιατί δεν έχω διασταυρώσει την πληροφορία αυτή…» υποστήριξε ενώπιον των ανακριτών ο μάρτυρας και επιφυλάχθηκε να προσκομίσει περισσότερα στοιχεία για τις σχέσεις Χρυσής Αυγής- εφοπλιστών.\nΟ μάρτυρας πάντως αναφερόμενος στον οπλισμό της οργάνωσης που θα χρησιμοποιείτο «εν καιρώ», σε γνώση μάλιστα της κεντρικής ηγετικής ομάδας, ήταν ιδιαίτερα αποκαλυπτικός: «Πράγματι θεωρώ ότι υπάρχει θέμα διακίνησης όπλων από ορισμένους βουλευτές ή μέλη της Χ.Α. Τα όπλα αυτά θα χρησιμοποιούνταν εν καιρώ όπως αντιλαμβάνομαι. Κυρίως ήταν πιστόλια, ακουγόταν όμως και για τουφέκια τύπου Μ16. Συνήθης τρόπος κάλυψης της μεταφοράς ή αποθήκευσης του οπλισμού αυτού ήταν φορτηγάκια ή ΙΧ με πλαστά στοιχεία κυκλοφορίας που μετέφεραν δήθεν ρουχισμό. Όταν πληροφορήθηκα ότι η Αντιτρομοκρατική εντόπισε στον Πειραιά ένα τέτοιο φορτηγάκι φοβήθηκα πολύ ότι θα το συνέδεαν με τη Χρυσή Αυγή και τις δραστηριότητές της. Ένα τέτοιο όχημα εμφανίσθηκε και στη δική μας οργάνωση και γνωρίζω ότι το διαχειριζόταν ο Ηλίας Παναγιώταρος. Με αυτό το φορτηγό είχε γίνει μια μεταφορά επίπλων για τον εξοπλισμό των γραφείων μας. Εικάζω ότι υπάρχει ελαφρύς οπλισμός, αποθηκευμένος σε διάφορα σημεία, και αυτή η διαδικασία γίνεται με κεντρική εντολή και οπωσδήποτε σε γνώση της κεντρικής ηγετικής ομάδας».\nΟ πρώην υποστηρικτής της Χρυσής Αυγής «φωτογράφισε» μάλιστα σχέσεις της οργάνωσης και με κυκλώματα της νύχτας. «Θεωρώ ότι άξιο διερεύνησης ζήτημα οι εκρήξεις που σημειώθηκαν στα γραφεία του Συνδέσμου Ελευσίνας και Πειραιώς το 2012 και το 2013, μιας και οι δύο εκρήξεις έγιναν σε γραφεία που τυχαία υπεύθυνος ήταν ο Γιάννης Λαγός. Θεωρώ ότι ο τύπος εκρηκτικών που χρησιμοποιήθηκε παραπέμπει σε πρακτικές μπράβων της νύχτας και όχι αναρχοαριστεριστών».\nΓια την εσωτερική λειτουργία της οργάνωσης είπε: «Το εθνικοσοσιαλιστικό πιστεύω είναι άμεσα συνδεδεμένο με τη βία. Η βία πράγματι αποτελεί αναγκαίο περιεχόμενο, όπως διδάσκεται στη ΧΑ. Η ΧΑ λοιπόν, ως πολιτικός σχηματισμός με σαφή ιδεολογικό προσανατολισμό αποσκοπεί στην κατάκτηση της εξουσίας. Θεωρώ όμως, βέβαιο ότι τα μέσα επιτεύξεως του στόχου αυτού προσδιορίζονται από την ιδεολογία και ως εκ τούτου ένα από τα μέσα αυτά είναι η άσκηση βίας.».\nΓια την ιεραρχία και τη δομή της ΧΑ υποστήριξε : Ο αρχηγός του κόμματος Νίκος Μιχαλολιάκος είναι ο απόλυτος κυρίαρχος αυτού. Τίποτα δεν γίνεται αν δεν το γνωρίζει ή δεν το εγκρίνει… Κάτω από τον Αρχηγό υπάρχει ένας στενός ηγετικός πυρήνας στον οποίο ανήκουν οι Χ. Παππάς, ο Ηλίας Παναγιώταρος, ο Γιάνης Λαγός και ο Γ. Γερμενής, όπου οι τρεις τελευταίοι αποτελούν το πειθαρχικό συμβούλιο της Χ.Α. Ο Ηλ. Κασιδιάρης έχει ενταχθεί στην ηγετική ομάδα, λόγω της ευφυΐας του και της επικοινωνιακής του ικανότητας».\nΠροφυλακίστηκε μέλος της Χρυσής Αυγής


Ψάχνετε για μια συγκεκριμένη λάμπα για να το κάνετε μόνοι σας; Τότε είστε στο σωστό μέρος, γιατί χριστιανική και Σαρρή από το blog σάρι γκαράζ σας δείξει εδώ πόσο απλό και μπορεί ειδικά πόσο διασκεδαστικό φέρνοντας να φτιάξετε ένα φωτιστικό κατασκευασμένο από μπετόν. Sari και Χριστιανικό ασχοληθεί, επίσης, εκτός από την upcycling επίπλων και αξεσουάρ σπιτιού τους με το θέμα σκυροδέματος διακόσμηση και τώρα έχουν διαθέτουν κάποια έργα DIY, θέλετε το δικό σας σπίτι, οι λάτρεις του σκυροδέματος αρέσει σίγουρα. Εδώ έρχεστε στο εγχειρίδιο σκυρόδεμα λάμπα από το γκαράζ του Σάρι.\nΔημιουργική διακόσμηση σκυροδέματος, όπου μπορεί να δει το μάτι\nΔεν έχει σημασία αν ψωνίζετε στο παράθυρο, φυλλοποιώντας διάφορα περιοδικά διαβίωσης και επίπλωσης ή περιηγώντας στο Διαδίκτυο. Η Beton Deko είναι επί του παρόντος πολύ μοντέρνα και μπορεί να βρεθεί σε όλες τις μορφές και τις λειτουργίες της. Με το Kreativ Beton όλα τα νοητά πράγματα μπορούν να χυθούν σε σχήμα. Αν θέλετε να πάρετε ακόμα πιο κοντά στο υλικό και να πειραματιστούν μαζί του για να Knetbeton κατάλληλα για αυτό το ιδανικό, το οποίο μπορεί να ζυμώνουμε ως μοντελοποίηση και προσθέτει ακόμη περισσότερο το σχεδιασμό δυναμικό με αυτό.\nΗ λάβα μας από σκυρόδεμα - Το σκυρόδεμα δεν πρέπει πάντα να είναι κρύο\nΤο σκυρόδεμα υποτιμάται ως υλικό εξαιρετικά γρήγορο. Στο παρελθόν ήταν μόνο κρύο υλικό κατασκευής. Σε συνδυασμό με χρωματικούς τόνους ή φως είναι απόλυτη ένδειξη στο σπίτι σας. Δεν έχει σημασία αν οι εκτεθειμένες μονάδες τοίχου κάνουν το σαλόνι να είναι μοντέρνο ή το σπίτι είναι διακοσμημένο με μικρά διακοσμητικά στοιχεία από σκυρόδεμα, σε συνδυασμό με τα σωστά οικιακά αξεσουάρ και λίγο χρώμα, η Beton Deko τώρα βρίσκεται παντού καθώς και η λάμπα σκυροδέματος.\nΗ ιδέα της χύτευσης ενός λαμπτήρα σκυροδέματος σε ένα δαχτυλίδι ακούγεται πολύ συναρπαστικό, ειδικά όταν βλέπετε πόσο εύκολο είναι να φτιάξετε αυτόν τον συγκεκριμένο λαμπτήρα μόνοι σας. Εδώ, επίσης, οι δύο έχουν παραμείνει σκέψεις Upcycling πιστοί τους και έχουν κρατήσει δίπλα στις δημιουργικές συγκεκριμένα κενά βάζα μαρμελάδα πριν από την τράπεζα μπουκάλι και έξυπνα χτισμένο σε συγκεκριμένες λάμπες DIY της. Δεν χρειάζεστε πραγματικά πολλά για να κατασκευάσετε αυτό τον συγκεκριμένο λαμπτήρα μόνοι σας. Εκτός από το προαναφερθέν γυαλί και το δημιουργικό σκυρόδεμα χρειάζεστε ένα στρογγυλό κύπελλο και αξεσουάρ λυχνιών ή μια σειρά LED φώτων. Για αυτό, θα κολλήσει το βάζο μαρμελάδα με το καπάκι προς τα κάτω με λίγο ζεστό κόλλα στο μπολ, ανακατέψτε το δημιουργικό σκυρόδεμα για σύμφωνα με τον κατασκευαστή, δίνουν επίσης το πιάτο και αφήστε να στεγνώσει το σκυρόδεμα μίγματος όλη τη νύκτα.\nΤην επόμενη μέρα μπορεί ήδη να ακολουθήσει το δεύτερο βήμα. Για να το κάνετε αυτό, αφαιρέστε το πρώτο μέρος του λαμπτήρα σας από το μπολ και γεμίστε το μπολ με το δημιουργικό σκυρόδεμα. Τέλος, τοποθετείτε το έτοιμο τμήμα του λαμπτήρα στη μέση της μάζας μπετόν και χρησιμοποιείτε ως διαχωριστικό μικρό ξύλο. Και πάλι, την επόμενη ημέρα, ολόκληρη η λάμπα σκυροδέματος μπορεί να λυθεί ξανά από το μπολ. Αφήστε το σκυρόδεμα να στεγνώσει για μερικές ημέρες. Τέλος, κόβετε μια τρύπα στο καπάκι της γυάλινης επιφάνειας και αφήνετε τη λαβή ή μια λωρίδα φώτων. Τέλος.\nΑν έχετε κάποια δυσκολία να ακολουθήσετε τις οδηγίες των λαμπτήρων σκυροδέματος, αυτό δεν είναι καθόλου πρόβλημα. Στο συνεργείο Sari θα βρείτε και πάλι λεπτομερέστερες οδηγίες βήμα προς βήμα και ένα βίντεο DIY στο οποίο η Sari δείχνει τα πάντα και εξηγεί ξανά. Εδώ είναι το DIY blog της www.sarisgarage.de\nΔημιουργήστε τον εαυτό σας λάμπες μπουκαλιών: Μεγάλες οδηγίες και ιδέες εμπνευσμένη\nΤο να ζούμε με βιώσιμο τρόπο σημαίνει επίσης να κάνουμε βιώσιμα πράγματα και να\nΔημιουργήστε τον εαυτό σας ένα κρεβάτι του Murphy – οδηγίες και μοντέρνες προτάσεις\nΟδηγίες και κατάλληλες προτάσεις 1. Αποφασίστε σε ποιο τοίχο θέλετε αυτό Δημιουργήστε τον εαυτό\nΚάνετε τον εαυτό σας λάμπες – 25 εμπνευσμένες ιδέες χειροτεχνίας\nΘέλετε να φτιάξετε τον εαυτό σας με τον καλύτερο λαμπτήρα; Ακολουθούν μερικά παραδείγματα εμπνευσμένα! Θα


ΠΑΟΚ – Μλάντοστ 1-1 - Onsports.gr\nOnsports Team\t23 Ιανουαρίου 2015, 21:15\nΠΑΟΚ – Μλάντοστ 1-1\nΣτο ισόπαλο 1-1 έμεινε ο ΠΑΟΚ απέναντι στη Μλάντοστ στο φιλικό τεστ ετοιμότητας για την ομάδα του Άγγελου Αναστασιάδη.\nΔεν έβγαλε νικητή η φιλική αναμέτρηση ανάμεσα σε ΠΑΟΚ και Μλάντοστ στην Τούμπα. Ο «δικέφαλος» του Βορρά δεν έχει αγωνιστικές υποχρεώσεις αυτό το Σαββατοκύριακο και έτσι κανόνισε τη φιλική αναμέτρηση με τη Μλάντοστ από τη Σερβία.\nΣτο παιχνίδι που διεξήχθη στην Τούμπα οι δύο ομάδες έμειναν στο ισόπαλο 1-1. Βασικός ήταν ο Κριστιάν Νομπόα ο οποίος είχε σημαντικό ρόλο στην εξέλιξη του αγώνα καθώς έδωσε την ασίστ στο τέρμα της ομάδας.\nΣτη συνέχεια ο ΠΑΟΚ έψαξε το γκολ τόσο από τα άκρα όσο κι από τον άξονα, απείλησε με απευθείας εκτέλεση φάουλ του Ρατς, ωστόσο, δεν μπόρεσε να διασπάσει την άμυνα της Μλάντοστ, η οποία δεν κατάφερε να γίνει απειλητική για την άμυνα του Δικεφάλου που αποτελούνταν από τους Ρατς, Πούγγουρα, Παπαγιαννόπουλο, Κίτσιου.\nΣτο δεύτερο ημίχρονο ο Ποζατζίδης πήρε τη θέση του Ρατς στο αριστερό άκρο της άμυνας κι ο Κωνσταντινίδης αντικατέστησε τον Πόζογλου με τον Κίτσιου ν’ αναλαμβάνει πιο προωθημένο ρόλο στη δεξιά πτέρυγα. Ο ΠΑΟΚ είχε και πάλι τον έλεγχο, δημιούργησε φάσεις με τους Κουλούρη, Σαββίδη, αλλά δεν έστειλε τη μπάλα στα δίχτυα. Στο 86’ ο Σάσα Γιοβάνοβιτς έφυγε στην κόντρα, βρέθηκε στην πλάτη της άμυνας και με πλασέ έστειλε τη μπάλα στα δίχτυα του Κουτογλίδη για το τελικό 1-1.\nΣε ό,τι αφορά στα συμπεράσματα για τα νέα πρόσωπα, ο Παπαγιαννόπουλος ήταν σταθερός ανασταλτικά, ενώ βοηθούσε και στην ανάπτυξη της ομάδας από πίσω ανεβαίνοντας όποτε είχε την ευκαιρία. Ο Νομπόα παρότι από πλευράς φυσικής κατάστασης δεν είναι ακόμα στο 100% έδινε μια ηρεμία στο χώρο του κέντρου μοιράζοντας το παιχνίδι, έδωσε την ασίστ, είχε άλλη μια πολύ καλή κάθετη πάσα στο δεύτερο ημίχρονο πήρε πρωτοβουλίες κι έδειξε πως μπορεί με το παιχνίδι του να προσθέσει στοιχεία που έλειπαν από την ομάδα.\nΜΛΑΝΤΟΣΤ: Κρζνάριτς, Τέσιτς, Νέναντιτς, Οτάσεβιτς, Γκολέμιτς, Γκάβριτς, Ραντίν (87’ Γιάγκοντιτς), Γιοβάνοβιτς (83΄Πρόντιτς), Αντάμοβιτς (89’ Αϊτσίν), Μιλοσάβλιεβιτς (90’ Γκάσιτς), Ζβιντάνοβιτς (70’ Γιοβάνοβιτς)\n10 λεπτά πριν Κύπρος: Νίκη κορυφής ο Απόλλων Λεμεσού! (vid)\n18 λεπτά πριν Ημερήσιες Προβλέψεις για όλα τα Ζώδια, 07/12\n27 λεπτά πριν ΠΑΟΚ: Ανάρτηση-γρίφος του Σαββίδη - Προαναγγέλει εξελίξεις! (photos)\n44 λεπτά πριν Pre League Γυναικών: Οι Μακεδόνες το ντέρμπι με την Κόρινθο, όλα τα αποτελέσματα της 7ης αγωνιστικής


Φτιάχτηκαν για να νικήσει ο ένας τον άλλον - Contra.gr - Live Sports Magazine\nΦτιάχτηκαν για να νικήσει ο ένας τον άλλον\nΓΙΑΝΝΗΣ ΖΩΙΤΟΣ ΤΕΛ. ΑΝΑΝΕΩΣΗ: 08 Σεπ. 2016 | 19:02\nΣύγκριση γιγάντων! Ολυμπιακός και Παναθηναϊκός σχημάτισαν τα ρόστερ τους και άρχισαν να παίζουν τα πρώτα φιλικά πριν από το επίσημο τζάμπολ της νέας σεζόν. Οι επιλογές με βάση τον αντίπαλο, οι "διπλοθεσίτες", ο... ανανεωμένος Σπανούλης, οι έξτρα ευθύνες του Νικ Καλάθη, τα στοιχήματα αμφότερων, τα κενά και το κουμάντο του Μπουρούση. Τη 2η αγωνιστική (17/10) το πρώτο ντέρμπι, με τον Ολυμπιακό να υποδέχεται τον Παναθηναϊκό.\nΠολύ νωρίς θα δούμε φέτος την πρώτη μάχη των δύο "αιωνίων" στο μπάσκετ, αφού η η κλήρωση του πρωταθλήματος της Basket League φέρνει Ολυμπιακό και Παναθηναϊκό αντιμέτωπους για την 2η αγωνιστική, σε ένα ματς που θα λάβει χώρα στο ΣΕΦ τη Δευτέρα 17 Οκτωβρίου.\nΤα δύο (νικηφόρα) φιλικά που έδωσαν την Τετάρτη Ολυμπιακός (με Απόλλωνα Πάτρας) και Παναθηναϊκός (με Λαύριο) είναι η αφορμή για την πρώτη μεγάλη κουβέντα που αφορά τους δύο.\nΑς πάμε ανάποδα κι ας αρχίσουμε από το τελικό συμπέρασμα: ότι οι "αιώνιοι" συνετέθησαν (και χτίζονται μέρα με τη μέρα από τα μέσα Αυγούστου) για να νικήσουν στο τέλος ο ένας τον άλλον. Ακόμη κι από τα ίδια γραφεία μάνατζερ ψώνισαν με ό,τι αυτό συνεπάγεται για την (παρόμοια) πολιτική τους.\nΚακά τα ψέματα αυτός είναι ο σκοπός της ύπαρξής τους, παράγοντας αναζωογόνησης. Ακόμη μία θαυμαστή πορεία στην Ευρωλίγκα μέχρι ενδεχομένως το τρόπαιο παρέχει λάμψη και αίγλη. Ως εκεί όμως. Η επικράτηση στην εγχώρια αρένα βγάζει νέο βασιλιά και γι' αυτό ακριβώς θα παλέψουν τους επόμενους οκτώ-εννιά μήνες "κόκκινοι" και "πράσινοι", επιδιώκοντας ταυτόχρονα να εκπληρώσουν τη φιλοδοξία μιας νέας ευρωπαϊκής πορείας στα βαθιά νερά της φρέσκιας Ευρωλίγκας.\nΠΙΟ ΣΙΓΟΥΡΟΣ Ο ΟΛΥΜΠΙΑΚΟΣ\nΦαινομενικά η ανάγκη της επιβεβαίωσης ανήκει κυρίως στον Παναθηναϊκό, ο οποίος έχει χάσει δύο σερί πρωταθλήματα και στη μετά-Διαμαντίδη εποχή, την εποχή του 3D, ψάχνει τον τρόπο περάσει σε... νέα διάσταση. Ο Ολυμπιακός μοιάζει πιο σίγουρος, ακολουθεί την ίδια σταθερή πορεία που οδηγεί στον τελικό προορισμό και δεν λοξοδρομεί για να μην βγει από τις ράγες και εκτροχιαστεί.\nΣε αμφότερες τις περιπτώσεις το αποτέλεσμα απαιτεί τρόπο, κόπο και χρήμα, το οποίο αμφότεροι ξόδεψαν σε μεγαλύτερο ποσοστό από τις αμέσως προηγούμενες σεζόν παρά τις δυσμενείς συνθήκες. Με τις ετήσιες απολαβές των παικτών να έχουν αυξηθεί ελέω των χρημάτων που μοιράζει το ΝΒΑ ή και άλλες χώρες (Ρωσία, Τουρκία, Ισπανία) και την εφορία ν' αποτελεί ανασχετικό παράγοντα, έγιναν (μη αναμενόμενες) υπερβάσεις γιατί βασικά ο ένας δεν θέλει να χάσει από τον άλλον. Ας χάσουν από οποιονδήποτε τρίτο, όχι όμως από τον άμεσο ανταγωνιστή.\nΚΙΝΗΣΕΙΣ ΑΚΟΛΟΥΘΙΑΣ ΜΕ ΔΙΠΛΟΘΕΣΙΤΕΣ\nΣφαιρόπουλος και Πεδουλάκης, προπονητές με παρεμφερή φιλοσοφία στο στήσιμο και όχι απαραίτητα στην εκτέλεση, ξέρουν ότι τα μεταξύ τους ντέρμπι κρίνουν μοιραία τη δουλειά τους και επέλεξαν με τις κινήσεις τους ν' ακολουθήσει ο ένας τον άλλον. Επειδή Ολυμπιακός και Παναθηναϊκός, με την απόσταση που φαινομενικά τους χωρίζει από τις υπόλοιπες ελληνικές ομάδες να μην έχει κλείσει, θα ξαναβρεθούν αντιμέτωποι στους τελικούς, είναι σημαντικό για τους δύο προπονητές να έχουν παίκτες που ματσάρουν με τους αντιπάλους για να τους εξουδετερώσουν.\nΟ μεν "Σφαιρό", έχοντας έτοιμο κορμό, πήρε τις τελικές αποφάσεις αφότου σχηματίστηκε σε μεγάλο βαθμό το πράσινο ρόστερ, ο δε "Άρτζι" δημιούργησε ένα σύνολο με το αμερικανικό στοιχείο να ξεχειλίζει προκειμένου ν' ανταποκριθεί στην "ερυθρόλευκη" αθλητικότητα και να μην γλιστρήσει στην μπανανόφλουδα των αργών παικτών στην άμυνα (Πάβλοβιτς, Ραντούλιτσα).\nΚοινή συνισταμένη; Η παρουσία παικτών "διπλοθεσιτών" με μικρές εξαιρέσεις, η οποία προσφέρει ευελιξία κινήσεων και αναπροσαρμογής πλάνου κατά τη διάρκεια των αγώνων. Θωρακίζονται δηλαδή οι δύο προπονητές για να μην εγκλωβιστούν σε μονοδιάστατες λύσεις.\nΠΛΗΡΩΘΗΚΕ ΩΣ ΗΓΕΤΗΣ\nΓια τον Ολυμπιακό όλο το παιχνίδι αρχίζει και τελειώνει από τους κοντούς. Ο Βασίλης Σπανούλης πήρε από τους Αγγελόπουλους τα χρήματα που ζητούσε (1,5 το χρόνο για διετία) ως ανταμοιβή για τα έξι χρόνια του στον Πειραιά και κυρίως τα... τρίποντα-φαρμάκι στους περυσινούς Ολυμπιακούς και με άξονα αυτόν θα περιστρέφεται όλη περιφερειακή γραμμή. Η χημεία του με τον σκόρερ Έρικ Γκριν, που αποκτήθηκε με... ένα χρόνο καθυστέρηση, είναι ένα βασικό ζητούμενο και αυτό αναζητείται τώρα που είναι ακόμη νωρίς. Ο Αμερικανός είναι παίκτης ομάδας αλλά με στοιχεία σκόρερ. Απειλεί περισσότερο από τον συμπληρωματικό Χάκετ, πόσο μάλλον από τον Στρόμπερι που είναι παίκτης αποκλειστικά ανοικτού γηπέδου, για συγκεκριμένες ομάδες δηλαδή, και η παρουσία του δίπλα στον "Κill Bill" θ' αλλάξει αναμφίβολα τα δεδομένα, θετικά ή αρνητικά.\nΣτον Πειραιά ευελπιστούν προς το καλύτερο, αφού οι ρόλοι θέλουν να είναι διακριτοί, η μπάλα να γυρίζει καλύτερα και ο Ματ Λοτζέσκι να μην χρειάζεται να βρίσκει περισσότερα "σκοτωμένα" σουτ από ελεύθερα. Ο Βαγγέλης Μάντζαρης είναι μια έξτρα παράμετρος, μια και πλέον δεν θα του ζητούνται περισσότερα απ' αυτά που είναι φτιαγμένος να κάνει, με αποτέλεσμα να εκτίθεται άνευ λόγου, τη στιγμή που ο Γιάννης Αθηναίου θα είναι περισσότερο παίκτης ειδικών αποστολών - εφόσον έχει θέση στη 12άδα.\nΟΛΟ ΤΟ ΒΑΡΟΣ Ο ΚΑΛΑΘΗΣ\nΟ Παναθηναϊκός αριθμητικά έχει λιγότερες επιλογές στα γκαρντ και πολλή κουβέντα έχει ήδη γίνει για την απουσία ενός παίκτη πίσω από τον Νικ Καλάθη ως καθαρού οργανωτή, διότι ο Δημήτρης Διαμαντίδης είναι πλέον παλαίμαχος και ο Μάικ Τζέιμς, ο Νίκος Παππάς ή ο Τζέιμς Φελντέιν αδυνατούν να λειτουργήσουν ως "άσοι" για μεγάλα διαστήματα, μια και η πάσα δεν είναι το φόρτε τους.\nΣε πρώτη φάση πάντως ο Αργύρης Πεδουλάκης αποφάσισε να πορευτεί με το υπάρχον υλικό και να ζητήσει από τον Λευτέρη Μποχωρίδη έξτρα ευθύνες, τουλάχιστον στο ελληνικό πρωτάθλημα. Ρωτώντας μαθαίνει κανείς πως ο μικρός, μετά την περυσινή περιπέτεια που τον άφησε πίσω, έχει εστιάσει στο σουτ και έχει δουλέψει σε λεπτομέρειες που όφειλε να βελτιώσει στο παιχνίδι του. Αν μπορεί ν' αποτυπώσει τη δουλειά του στο παρκέ, θα φανεί προκειμένου ν' αποφορτιστεί και ο Καλάθης.\nΑυτό που ψάχνει ο "Άρτζι" είναι να συνδυάσει την οξυδέρκεια του Καλάθη, με την εκρηκτικότητα του Τζέιμς, το θράσος του Παππά, την άγνοια κινδύνου του Μποχωρίδη και αποτελεσματικότητα του Φελντέιν. Αν και ο Δομινικανός ενδέχεται να "θυσιαστεί" για ένα γύρο στις εγχώριες διοργανώσεις και ίσως μόνιμα, εφόσον προκύψει ανάγκη για έξτρα οργανωτή.\nΤο γεγονός πάντως ότι Καλάθης, Τζέιμς (καλύπτει την έλλειψη ύψους με δύναμη) και Φελντέιν είναι καλοί στην προσωπική άμυνα προσφέρει στον Πεδουλάκη το δικαίωμα να τους εναλλάσσει πάνω στον Σπανούλη ή στον Γκριν, τα βασικά ατού των "ερυθρολεύκων".\nΤο "3" είναι η θέση που καλύπτεται από την εκάστοτε εντολή του προπονητή. Διότι τα κοντά σχήματα εμπεριέχουν έναν τρίτο γκαρντ με πολύ καλό σουτ όπως ο Λοτζέσκι από τη μία και ο Ρίβερς από την άλλη, ενώ τα... παραδοσιακά θέλουν τον Παπανικολάου ή τον Παπαπέτρου και τον Χαραλαμπόπουλο να κοντράρονται σώμα με σώμα.\nΟι Νίκολς (καλή πάσα, σουτ, ντρίμπλα) και Πατ Καλάθης (ταχύς) του "τριφυλλιού" είναι παίκτες που αρχίζοντας από το "4" διαθέτουν τα στοιχεία να κατέβουν στο "3" για να δώσουν όγκο στην πεντάδα και να εκμεταλλευτούν πιθανά μις ματς που θα προκύψουν. Είναι περιπτώσεις τύπου... Ματσιούλις που ο Πεδουλάκης ξέρει να χρησιμοποιεί άριστα. Ο Παπαπέτρου πάντως, δυναμώνοντας όλο και περισσότερο μυοσκελετικά, έχει δείξει ότι δεν δέχεται εύκολα σκορ όταν τον παίζουν πλάτη, δίχως μάλιστα να χρειάζεται ντουμπλάρισμα από δεύτερο παίκτη.\nΚΑΝΕΙ ΚΟΥΜΑΝΤΟ Ο ΜΠΟΥΡΟΥΣΗΣ\nΟι συσχετισμοί στη φροντ λάιν είναι αντιστρόφως ανάλογοι της περιφερειακής γραμμής, αφού οι "πράσινοι" υπερτερούν σε αριθμό. Τη στιγμή που στον Ολυμπιακό έπαιρναν το ρίσκο να μην κινηθούν για εφεδρικό 4άρι, πίσω από τον ταλαιπωρημένο πέρυσι Γιώργο Πρίντεζη, ο Παναθηναϊκός γέμιζε μέρα με τη μέρα. Πρώτα έκλεισε ο Σίνγκλετον, μετά ο Μπουρούσης, στο τέλος ο Νίκολς δίπλα σε Γκιστ και Φώτση. Οι δύο Έλληνες προορίζονται για συγκεκριμένα πράγματα.\nΟ Μπουρούσης, "δώρο" του Δημήτρη Γιαννακόπουλου στον προπονητή, πήρε την απόφαση να μην γευτεί την εμπειρία του ΝΒΑ επιλέγοντας την οικογενειακή γαλήνη και ο Πεδουλάκης ευελπιστεί πως με μια δεύτερη σεζόν όπως η περυσινή (κορυφαίος σέντερ στην Ευρωλίγκα) θα λειτουργήσει συνδετικά για όλους τους υπόλοιπους, τόσο αγωνιστικά όσο και στ' αποδυτήρια. Νέος... Διαμαντίδης κοινώς. Ο Παναθηναϊκός δεν είναι Μπασκόνια για να έχει τόσο ελευθερία, μπορεί ωστόσο να φανεί ιδιαίτερα ωφέλιμος (σκορ, ριμπάουντ, πάσα), εφόσον νιώσει απαραίτητος και πάνω απ' όλα οικεία. Κάθε παίκτης άλλωστε έχει το κουμπί του, έχει ανάγκη ξεχωριστής μεταχείρισης και στηριγμάτων.\nΥπό αυτές τις συνθήκες είναι βέβαιο πως ο Γκιστ θ' ανεβαίνει στο "5" όποτε είναι αναγκαίο, ενώ ο Σίνγκελτον θα πέφτει στο "4", θέση που ξέρει καλά, αν συνυπάρχει στο ίδιο σχήμα με τον Μπουρούση.\nΤΟ ΡΙΣΚΟ ΣΤΟ "4"\nΟ Ολυμπιακός πηγαίνει με Γιανγκ-Πρίντεζη βασικό δίδυμο και Μπιρτς-Αγραβάνη-Μιλουτίνοφ υποστηρικτικούς. Οι Βορειοαμερικανοί είναι δύο στοιχήματα για τον Σφαιρόπουλο, αφού ο Γιανγκ έπαιξε πέρυσι λίγο και προέρχεται από σοβαρό τραυματισμό, ενώ ο Μπιρτς δεν έχει δοκιμαστεί σε υψηλό επίπεδο για να κριθεί πέρα από τα καρφώματα που θα δώσει και την ενέργεια στην άμυνα. Έρχεται πάντως από το γραφείο του Ραζνάτοβιτς που έφερε στην Αθήνα Χάινς και Ντάνστον, με ό,τι αυτό συνεπάγεται για το... μέλλον του στον Πειραιά (δύο καλές σεζόν, υπεραξία, αποχώρηση).\nΗ παραμονή του Μιλουτίνοφ αποτέλεσε έκπληξη, δεδομένου ότι δεν μπορούσε ν' ακολουθήσει πέρυσι, αποτυπώνει πάντως τη φανερή διάθεση του Σφαιρόπουλου να έχει ένα μεγαλόσωμα σέντερ που θα μπορεί να παίξει άμυνα τον Μπουρούση, εφόσον παραστεί ανάγκη. Το γιατί δεν επελέγη ο Καββαδάς έχει να κάνει προφανώς με την αδυναμία να βρεθεί ομάδα για τον Σέρβο αφετέρου την επιθυμία του Έλληνα να έχει χρόνο και ρόλο σε ομάδα (Άρης).\nΌσο για τον Αγραβάνη, μοιάζει η τελευταία μεγάλη ευκαιρία του. Με τον Πρίντεζη μόνο μπροστά του καλείται ν' αποδείξει πως καλώς δεν ήρθε ο... Γκάμπριελ. Δεν φοβάται να πάρει πρωτοβουλίες, το ερώτημα είναι αν μπορεί όντως να φτάσει σε τοπ επίπεδο.\nΕξ όλων των παραπάνω προκύπτει πως ναι μεν ο Ολυμπιακός αρχίζει από καλύτερο διάδρομο την κούρσα και μ' ένα αβαντάζ αγωνιστικό και ψυχολογικό. Είναι δηλαδή το φαβορί. Ο Παναθηναϊκός όμως έρχεται με φόρα. Ποιος θ' αντέξει περνώντας πρώτος τη γραμμή τερματισμού; Το τελικό σπριντ θα μετρήσει και όχι τα πρώτα μέτρα...\nΓκουαρδιόλα για την κατασκοπεία στο ποδόσφαιρο: "Έχει γίνει και στην Μπάγερν, το κάνουν όλοι"\nΖάλγκιρις Κάουνας - Παναθηναϊκός: Η κριτική των παικτών


Πώς λειτουργεί το υβριδικό σύστημα του νέου Hyundai Tucson | Topspeed\nΠώς λειτουργεί το υβριδικό σύστημα του νέου Hyundai Tucson\nΓιώργος Καραγιάννης Δευτέρα, Αυγούστου 05, 2019\nΑπό 24.990 ευρώ ξεκινά η τιμή του νέου υβριδικού SUV της Hyundai, του Tucson 48V Hybrid 1,6lt. Στο νέο μοντέλο,η κορεατική μάρκα συνδυάζει την υψηλή απόδοση κατανάλωσης καυσίμου της 48 Volt Ηybrid τεχνολογίας με τον SmartStream πετρελαιοκινητήρα CRDi, 1,6lt με απόδοση 115 και 136 PS, ενώ διαθέτει και τον 2.0lt CRDi 48-Volt Diesel κινητήρα.\nΗ νέα τεχνολογία με την οποία μας συστήνει η Hyundai στο Tucson 48V Hybrid, περιλαμβάνει μια μπαταρία ιόντων λιθίου 48 Volt, μία υβριδική μίζα/γεννήτρια και έναν μετατροπέα LDC (χαμηλής τάσης DC / DC). Εκτός από το 48 Volt ηλεκτρικό σύστημα, το όχημα είναι εξοπλισμένο και με το συμβατικό 12V ηλεκτρικό σύστημα, το οποίο είναι συνδεδεμένο μέσω του μετατροπέα DC / DC στο 48V σύστημα.\nΗ μπαταρία ιόντων-λιθίου 48V, 0.44 kWh, η οποία τροφοδοτεί το Hybrid σύστημα με ηλεκτρική ενέργεια, βρίσκεται κάτω από το χώρο αποσκευών, ενώ η υβριδική μίζα/γεννήτρια είναι τοποθετημένη στον κινητήρα. Ένας ιμάντας συνδέει την υβριδική μίζα/γεννήτρια με τον στροφαλοφόρο άξονα του κινητήρα εσωτερικής καύσης. H υβριδική μίζα/γεννήτρια δημιουργεί κινητική ενέργεια μέσω ανάκτησης (ενέργειας) έως 12 kW και ροπή 55Nm στον άξονα της υβριδικής μίζας/γεννήτριας.\nΗ υβριδική τεχνολογία της Hyundai που χρησιμοποιείται στο νέο Tucson, βελτιώνει σημαντικά την οικονομία καυσίμου και τις εκπομπές CO2 μέχρι και 11% ανάλογα με τις προδιαγραφές του οχήματος. Ως πρόσθετο πλεονέκτημα, το σύστημα υποστηρίζει τον κινητήρα εσωτερικής καύσης, παρέχοντας πρόσθετη ισχύ κατά τη διάρκεια των διαφορετικών τρόπων οδήγησης, όπως επίσης βοηθάει στην ταχύτερη και πιο ομαλή εκκίνηση του κινητήρα. Έτσι μειώνονται οι απαιτήσεις από τον κινητήρα εσωτερικής καύσης.\nΤο υβριδικό σύστημα έχει ιδιαίτερα πλεονεκτήματα στην κίνηση μέσα στην πόλη, με την υβριδική μίζα/γεννήτρια να υποστηρίζει τον κινητήρα SmartStreamTM στην επανεκκίνηση σε συνθήκες κυκλοφοριακής συμφόρησης. Η εκκίνηση του κινητήρα γίνεται ταχύτερα και ομαλότερα με πρόσθετη ροπή, αντλώντας ενέργεια από την 48V μπαταρία. Ως αποτέλεσμα της πιο σύντομης και ταχύτερης απόδοσης ροπής, η εκκίνηση του κινητήρα μπορεί να βελτιωθεί κατά 0,2 δευτερόλεπτα. Το συμβατικό 12V ηλεκτρικό σύστημα χρησιμοποιείται μόνο για την αρχική εκκίνηση, εάν το λάδι του κινητήρα είναι ακόμα κρύο και απαιτείται υψηλότερη ροπή εκκίνησης. Η υβριδική μίζα/γεννήτρια βοηθάει τον κινητήρα κατά την γρήγορη επιτάχυνση παρέχοντας πρόσθετη ροπή και ισχύ.\nΓρήγορη επιτάχυνση με οικονομία\nΚατά την επιτάχυνση η υβριδική μίζα/γεννήτρια παρέχει πρόσθετη ισχύ στον κινητήρα από 4 έως 12 kW, ανάλογα με την κατάσταση φόρτισης της 48V μπαταρίας και την απαίτηση επιτάχυνσης από τον οδηγό. Μόλις επιτευχθεί η απαιτούμενη ταχύτητα, η υβριδική μίζα/γεννήτρια μεταφέρεται σε κατάσταση ουδέτερης λειτουργίας, χωρίς να παρέχει ισχύ. Ως αποτέλεσμα, οι εκπομπές CO2, καθώς και η κατανάλωση καυσίμου, μπορούν να μειωθούν μέχρι και 11%. * (* NEDC 2.0)\nΟδήγηση με σταθερή ταχύτητα\nΜε σταθερή ταχύτητα, η υβριδική μίζα/γεννήτρια MHSG είτε βρίσκεται σε αδράνεια είτε λειτουργεί ως γεννήτρια φόρτισης της 48V μπαταρίας, ανάλογα με την κατάσταση φόρτισης της.\nΣε περιπτώσεις ενεργής πέδησης (φρεναρίσματος/επιβράδυνσης με τον κινητήρα) ή απότομου αφήματος του πεντάλ γκαζιού (απότομου κλεισίματος της πεταλούδας γκαζιού), ο κινητήρας κινεί την υβριδική μίζα/γεννήτρια, η οποία λειτουργεί ως γεννήτρια, με μέγιστη απόδοση ανάκτησης ενέργειας 10 έως 12 kW. Η γεννήτρια μετατρέπει την κινητική ενέργεια του φρεναρίσματος σε ηλεκτρική και την αποδίδει εκ νέου στη 48V μπαταρία. Σε αυτές τις περιπτώσεις, ο κινητήρας παραμένει αναμμένος και ο συμπλέκτης αφημένος με επιλεγμένη ταχύτητα στο κιβώτιο ταχυτήτων ώστε η ισχύς να μεταφέρεται από τους τροχούς μέσω του κιβωτίου και του κινητήρα στην υβριδική μίζα/γεννήτρια.\nΚατά την επιβράδυνση η λειτουργία σβησίματος του κινητήρα ενεργοποιείται ήδη από τα 30 km /h και κάτω. Σε περίπτωση περαιτέρω επιβράδυνσης (χωρίς τον κινητήρα) μεταξύ 30 και 0 km /h με αφημένο συμπλέκτη (μη επιλεγμένη ταχύτητα), ο κινητήρας σβήνει τελείως.\nΜε το υβριδικό σύστημα μετάδοσης κίνησης, η Hyundai επεκτείνει περαιτέρω τη στρατηγική της για την ηλεκτροκίνηση ώστε να καταστούν οι φιλικές προς το περιβάλλον τεχνολογίες διαθέσιμες για ακόμα περισσότερους πελάτες. Χάρη στο υβριδικό σύστημα, οι πελάτες θα επωφεληθούν από το κόστος αγοράς και το μειωμένο κόστος μετακίνησης, που αφορά στην κατανάλωση καυσίμου και τις εκπομπές ρύπων CO2.\nΑυτό το ιδιαίτερα αποδοτικό σύστημα έχει αναπτυχθεί στο Ευρωπαϊκό Τεχνολογικό Κέντρο της Hyundai στη Γερμανία και στο Κέντρο Έρευνας & Ανάπτυξης της Hyundai στο Namyang της Κορέας. Θα είναι διαθέσιμο σε συνδυασμό με περισσότερους κινητήρες στο μέλλον.\nΜπορείς να δεις περισσότερα για την τεχνολογία 48V Hybrid της Hyundai που σε συνδυασμό με τις πρωτοποριακές τεχνολογίες Hyundai Smartstream αποδίδει έναν ασύγκριτο συνδυασμό Οικονομίας, Επιδόσεων και Αξιοπιστίας εδώ.


Πως να σώσετε τα βινύλιά σας από την καταστροφή, πριν να είναι αργά! | Rock Overdose / Rock - Metal Music\nΠως να σώσετε τα βινύλιά σας από την καταστροφή, πριν να είναι αργά!\nΈνα από τα προβλήματα που προκαλεί φρίκη στους απανταχού συλλέκτες δίσκων βινυλίου αποτελεί το φαινόμενο του πολυμερισμού, το οποίο καταστρέφει τα με πολύ ψάξιμο αλλά και χρήμα ... βινύλια τους!\nΤο φαινόμενο του πολυμερισμού συμβαίνει όταν το μέρος που βρίσκεται η δισκοθήκη έχει περισσότερη υγρασία ή οι δίσκοι είναι κυριολεκτικά κολλημένοι, χωρίς να «αναπνέουν» μεταξύ τους, που πιθανότατα οφείλεται σε συνδυασμό του υλικού PVC, της υγρασίας και της "ασφυξίας" στην τοποθέτηση των δίσκων σε ράφια.\nΕιδικοί συνιστούν στους συλλέκτες , να μην γεμίζουν ασφυκτικά με δίσκους το κάθε ράφι αλλά να υπάρχει μια σχετική άνεση στο ψάξιμο των δίσκων. Από την στιγμή βγαίνει η ζελατίνα δημιουργείται περισσότερος χώρος σε κάθε ράφι, όμως οι περισσότεροι συλλέκτες έχουν βάλει ζελατίνες στους δίσκους τους για να τους προφυλάξουν και αντί να συμβαίνει αυτό, βλέπουν ότι οι δίσκοι που είναι χρόνια στα ράφια τους έχουν αποκτήσει μια θαμπάδα και όταν παίζουν ένας μακρόσυρτος ήχος φθοράς έχει προσβάλλει τα βινύλιά τους, χωρίς να έχει πάθει τίποτα το χαρτί του εξωφύλλου.\nΑυτό εντοπίζεται σε δίσκους που είναι στις υποτιθέμενες καλύτερες και φυσικά πιο ακριβές ζελατίνες, εκείνες που έχουν γύρω - γύρω δοντάκια ή σε εκείνες που είναι «παχιές». Ειδικά οι picture δίσκοι που δεν έχουν εξώφυλλο, αλλά είναι μέσα σε χοντρή ζελατίνη - φάκελο και βρίσκονται εδώ και κάποια χρόνια στη συλλογή τους είναι κατά πάσα πιθανότητα πια κατεστραμμένοι. Οι ζελατίνες που είναι φτιαγμένες από την ουσία PVC διαπερνούν όχι μόνο το χάρτινο εξώφυλλο του δίσκου, αλλά και το χάρτινο ή πλαστικό κάλυμμα του βινυλίου και διεισδύουν στο βινύλιο!\nΘα χρειαστούν πολλές μέρες ώστε να απαλλαγείτε για σιγουριά από όλες τις ζελατίνες των δίσκων σας, ώστε να σωθούν όσοι δίσκοι δεν έχουν προσβληθεί από το φαινόμενο του πολυμερισμού! Εκτός και αν μπείτε στον κόπο να αλλάζετε ζελατίνες κάθε περίπου 5 χρόνια ώστε να σιγουρέψετε ως ένα βαθμό τους δίσκους σας. Επίσης όσοι αγοράζετε δίσκους βινυλίου θα πρέπει στο εξής να κοιτάτε προσεκτικά το δίσκο μέσα μήπως έχει την θαμπάδα αυτή που αλλοιώνει σε ένα βαθμό την ποιότητα του ήχου. Αυτό θα συμβαίνει σε δίσκους που είναι πολλά χρόνια στα ράφια ενός δισκάδικου.\nΤο PVC είναι ότι πιο… ύπουλο έχει εμφανιστεί ποτέ σε δίσκους βινυλίου καθώς κανείς δεν είχε προβλέψει τόσα χρόνια την ζημιά που μπορεί να προκληθεί από την ουσιαστικά προστατευτική αυτή ζελατίνα.\nΕίναι πολύ οδυνηρό να δεις ένα σπάνιο δίσκο σου που έχεις χρυσοπληρώσει να είναι για… πέταμα. Προλάβετε λοιπόν να τα αφαιρέσετε πριν είναι αργά…


Το γεγονός ότι ο ΣΥΡΙΖΑ και ο Αλέξης Τσίπρας\nβρίσκονται στην πολιτική «κλίνη του Προκρούστη» επιβεβαίωσε η αντίδραση του προέδρου του ΣΥΡΙΖΑ στο κάλεσμα του Κυριάκου Μητσοτάκη προς όλες τις πολιτικές δυνάμεις για την τελετή τοποθέτησης τιμητικής πλακέτας στο κτίριο της Σταδίου στη μνήμη των τριών νεκρών από τον εμπρησμό πριν από 10 χρόνια.\nΗ άρνηση του Αλέξη Τσίπρα να παραστεί στην τελετή του Σαββάτου έβγαλε για ακόμα μία φορά στην επιφάνεια τις δύο φύσεις του ΣΥΡΙΖΑ, που βρίσκονται σε μια διαρκή σιωπηλή αντιπαράθεση. Σύμφωνα με πληροφορίες, στελέχη που προέρχονται από το ΠΑΣΟΚ εκφράζουν την άποψη ότι δεν θα είχαν καμία αντίρρηση να υποστηρίξουν επικοινωνιακά την παρουσία του Αλέξη Τσίπρα στην εν λόγω τελετή.\nΕπισημαίνουν, δε, ότι κάτι τέτοιο θα ήταν ένα αποφασιστικό μήνυμα προς τους κεντρώους πολίτες ότι το κόμμα της αξιωματικής αντιπολίτευσης αποστρέφεται πλέον τις ακραίες λογικές και τις ριζοσπαστικές φράξιες του παρελθόντος. Η απόφαση του προέδρου του κόμματος να μη δώσει το «παρών» δίπλα στον Κυριάκο Μητσοτάκη στο σημείο, αλλά να πάει νωρίτερα, ερμηνεύεται από πολλούς ως μια προσπάθεια τήρησης ίσων αποστάσεων στο εσωτερικό του κόμματος, με τον μανδύα μιας πολιτικής επιλογής που καταδικάζει επικοινωνιακές κινήσεις.\nΗ στρατηγική αυτή, βέβαια, δεν ικανοποιεί καμία από τις δύο πλευρές, καθώς η καθεμία θεωρεί ότι ο κ. Τσίπρας έκανε υποχώρηση για να ικανοποιήσει όλα τα ακροατήρια.\nΣύμφωνα με τις ίδιες πληροφορίες, πιο «ριγμένοι» νιώθουν οι παραδοσιακοί ΣΥΡΙΖΑίοι, οι οποίοι είχαν συνηθίσει διαφορετικά κατά το παρελθόν και δυσκολεύονται να προσαρμοστούν στις νέες εσωκομματικές συνθήκες. Πρόκειται για αυτούς που η πολυπληθέστερη ομάδα των οπαδών του σοσιαλδημοκρατικού χαρακτήρα του κόμματος αποκαλούν «ΣΥΡΙΖΑ του 3%».\nΤο κόμμα της Αριστεράς βρίσκεται στην «κλίνη του Προκρούστη» από την ημέρα που ξεκίνησε η υγειονομική κρίση, με τον Αλέξη Τσίπρα να προσπαθεί αποτυχημένα να ισορροπήσει μεταξύ των δύο τάσεων στο εσωτερικό του κόμματος. Των πιο κεντρογενών, οι οποίοι είναι και αυτοί που δεν θα είχαν πρόβλημα να δώσουν το «παρών» στην τελετή για την τιμητική πλακέτα, και των πιο σκληρών, που ξεκίνησαν πολύ νωρίς τις προσωπικές επιθέσεις.\nΠαράλληλα, η διττή φύση της αξιωματικής αντιπολίτευσης αποδείχθηκε και στην περίπτωση των αιτημάτων της Ιεραρχίας, τα οποία υποστήριξε προκαλώντας τη δυσαρέσκεια της ομάδας των «53+». Και όλα αυτά με το συνέδριο να πηγαίνει πιο πίσω χρονικά, λόγω των εξελίξεων με την πανδημία και, όπως είναι λογικό, οι διαφορές, αντί να αμβλύνονται, οξύνονται, δυσχεραίνοντας ακόμα περισσότερο το εγχείρημα του Αλέξη Τσίπρα.


Δούκας σε Σιμόπουλο: «Ποιος λέει ψέματα;» (pic) - paoki.gr\nΔούκας σε Σιμόπουλο: «Ποιος λέει ψέματα;» (pic)\nΟ Υπεύθυνος Επικοινωνίας της ΠΑΕ ΠΑΟΚ, Λευτέρης Δούκας, απάντησε -με τη σειρά του- στον Στράτο Σιμόπουλο, καταγράφοντας τα δεδομένα της υπόθεσης για τη Νέα Τούμπα που έφερε τη σφοδρή σύγκρουση του Δικεφάλου με τον βουλευτή της Νέας Δημοκρατίας.\nΞεκινώντας την τοποθέτησή του με την ατάκα: «Πάνω στον πανικό του για να πρωταγωνιστήσει στους ρόλους του λαγού και του υπάκουου παιδιού, ο βουλευτής προσπαθεί ανεπιτυχώς να πιαστεί από τα μαλλιά του…», ο Λευτέρης Δούκας προχώρησε στην καταγραφή των δεδομένων της σύγκρουσης για να καταλήξει στην απάντησή του στον Στράτο Σιμόπουλο πως: «Προφανώς, τα γεννοφάσκια που επιλεκτικά επικαλείται είναι τόσο μικροσκοπικά, που υπερκαλύφθηκαν από την κομματική του ταυτότητα…».\nΠάνω στον πανικό του για να πρωταγωνιστήσει στους ρόλους του λαγού και του υπάκουου παιδιού, ο βουλευτής προσπαθεί ανεπιτυχώς να πιαστεί από τα μαλλιά του.\nΠροφανώς, τα γεννοφάσκια που επιλεκτικά επικαλείται είναι τόσο μικροσκοπικά, που υπερκαλύφθηκαν από την κομματική του ταυτότητα..\nΠαπαμιμίκος για Σιμόπουλο: «Το ποδόσφαιρο είναι ένα παιχνίδι, η πολιτική όχι»


Γιατί χειροτέρεψε το κρυολόγημα;\n21 Ιανουαρίου 2015 | 08:00\nΞυπνήσατε σήμερα το πρωί με πονόλαιμο, πονοκέφαλο και έναν έντονο βήχα. Με περισσότερους από 200 διαφορετικούς τύπους ιών που είναι υπεύθυνοι για το κοινό κρυολόγημα, είναι πιθανό να αρρωστήσετε αρκετές φορές μέσα στο χρόνο. Αν αντιμετωπίσετε το κρυολόγημα σωστά θα διαρκέσει λίγες μόνο μέρες. Διαβάστε στο επιστημονικό άρθρο που ακολουθεί ποια είναι τα συχνότερα λάθη που γίνονται και παρατείνουν τις ημέρες του κρυολογήματος.\n1) Να προσποιήστε ότι δεν είστε άρρωστοι\nΟι περισσότεροι άνθρωποι με κρυολόγημα θέλουν να συνεχίσουν κανονικά τη ζωή τους και να αγνοούν τα συμπτώματά τους. Το πιο συνηθισμένο λάθος είναι να μην επιβραδύνουν τους ρυθμούς τους για να φροντίσουν έτσι λίγο καλύτερα τον εαυτό τους με αποτέλεσμα να χρειάζεται περισσότερο χρόνο να αναρρώσουν.\n2) Να διασπείρετε τα μικρόβια\nΓια να μην εξαπλωθεί ο ιός στους οικείους ανθρώπους του περιβάλλοντός σας καλύπτετε πάντα το στόμα και τη μύτη όταν βήχετε ή φταρνίζεστε και πλένετε συχνά τα χέρια σας. Διαφορετικά το κρυολόγημα θα εξαπλωθεί στο σπίτι ή στο γραφείο και μπούμερανγκ θα γυρίσει πίσω σε σας και θα νιώθετε ότι δεν μπορείτε να ανακάμψετε.\n3)Να πάρετε αντιβιοτικά για το κρυολόγημα\nΕάν έχετε βακτηριακή λοίμωξη θα χρειαστεί να πάρετε αντιβιοτικά για να την αντιμετωπίσετε. Οι ιοί, όμως, δεν ανταποκρίνονται στα αντιβιοτικά και αν τα πάρετε όταν δεν τα χρειάζεστε μπορεί να αναπτυχθεί αντοχή στο φάρμακο. Αυτό σημαίνει ότι την επόμενη φορά που θα έχετε μια λοίμωξη, η οποία απαιτεί αντιβιοτικό, μπορεί να μην λειτουργήσει τόσο καλά όσο θα έπρεπε.\n4)Να συνεχίζετε να καπνίζετε\nΤο κάπνισμα θα κάνει τα συμπτώματα του κρυολογήματος και ειδικά τον βήχα χειρότερα. Όταν καπνίζετε ερεθίζουν και προκαλείτε βλάβη στους πνεύμονες. Όταν έχετε ένα κρυολόγημα οι πνεύμονες είναι ήδη ερεθισμένοι και με το κάπνισμα θα επιδεινωθεί ο ερεθισμός. Θα πρέπει επίσης να μείνετε μακριά από άλλους που καπνίζουν, καθώς και το παθητικό κάπνισμα δρα επιβαρυντικά.\nTags: ΙΑΤΡΙΚΑ ΑΡΘΡΑ, ΚΡΥΟ, ΚΡΥΟΛΟΓΗΜΑ


Κρήτη Θράκη Κρήτη ΝΤΕΤΕΚΤΙΒ Άστατος ο καιρός με συννεφιά και βροχές - trendz.pl\nΚρήτη Θράκη Κρήτη ΝΤΕΤΕΚΤΙΒ Άστατος ο καιρός με συννεφιά και βροχές\n10 września 2021, 5:13\nStrona Główna »Trendy » Κρήτη Θράκη Κρήτη ΝΤΕΤΕΚΤΙΒ Άστατος ο καιρός με συννεφιά και βροχές\nντετεκτιβ βολοσ τιμεσ\nΝΤΕΤΕΚΤΙΒ Ειδήσεις, κερατο απιστια επικαιρότητα και ντετεκτιβ αμοιβες τα γραφεια ντετεκτιβ τελευταία νέα της Ελλάδας και του Κόσμου απο το […]\nΝΤΕΤΕΚΤΙΒ Ειδήσεις, κερατο απιστια επικαιρότητα και ντετεκτιβ αμοιβες τα γραφεια ντετεκτιβ τελευταία νέα της Ελλάδας και του Κόσμου απο το ντετεκτιβ τιμες λαρισα Nooz.gr. Οικονομία, ντετεκτιβ θεσσαλονικη τιμεσ ντετεκτιβ τιμεσ Επιχειρήσεις και Χρηματιστήριο.”\nΆστατο καιρό με συννεφιά και βροχές αλλά και με πτώση της θερμοκρασίας, προβλέπει για σήμερα και την Πέμπτη η ΕΜΥ. Για σήμερα προβλέπονται τοπικές βροχές στα δυτικά, την ανατολική Μακεδονία, τη Θράκη και τα νησιά του βόρειου Αιγαίου.\nΑναλυτικά, σε Μακεδονία και Θράκη θα έχουμε νεφώσεις με τοπικές βροχές και σποραδικές καταιγίδες. Βελτίωση θα υπάρξει από το βράδυ. Στις υπόλοιπες περιοχές θα σημειωθούν λίγες νεφώσεις με σποραδικές βροχές κυρίως στα ορεινά Η θερμοκρασία θα κυμανθεί από 12 έως 29 βαθμούς Kελσίου.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο, θα έχουμε λίγες νεφώσεις τοπικά αυξημένες με τοπικές βροχές και πιθανότητα νωρίς το πρωί για σποραδικές καταιγίδες. Βελτίωση θα υπάρξει από το απόγευμα. Η θερμοκρασία θα κυμανθεί από 17 έως 28 βαθμούς Κελσίου.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο θα έχουμε λίγες νεφώσεις παροδικά αυξημένες, ενώ η θερμοκρασία θα κυμανθεί από 15 έως 31 βαθμούς Κελσίου.\nΣε Κυκλάδες και Κρήτη ο καιρός θα είναι γενικά αίθριος. Αραιές νεφώσεις θα έχουμε στην Κρήτη, ενώ η θερμοκρασία θα κυμανθεί από 21 έως 29 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα ο καιρός θα είναι στα νότια γενικά αίθριος. Στα βόρεια θα έχουμε νεφώσεις με βροχές και σποραδικές καταιγίδες μέχρι το απόγευμα. Η θερμοκρασία από 20 έως 28 βαθμούς.\nΣτην Αττική θα έχουμε λίγες πρόσκαιρες νεφώσεις με τη θερμοκρασία από 20 έως 30 βαθμούς Κελσίου. Στη Θεσσαλονίκη θα έχουμε λίγες νεφώσεις παροδικά αυξημένες. Η θερμοκρασία θα κυμανθεί από 16 ως 28 βαθμούς.\nΓια αύριο Πέμπτη στη δυτική και νότια χωρά καθώς και στα βορειοανατολικά θα σημειωθούν τοπικές νεφώσεις με πιθανότητα βροχών μικρής διάρκειας. Στην υπόλοιπη χωρά ο καιρός θα είναι γενικά αίθριος.


Το τυχερό αστέρι της Σάλκε έσβησε την προηγούμενη αγωνιστική όταν έχασε καθαρά εντός από την Κολονία με 3-0. Το σερί των τεσσάρων νικών μπορεί να πήρε τέλος για τους “βασιλικούς μπλε” οι οποίοι πάντως δείχνουν έτοιμοι να επιστρέψουν στις επιτυχίες κόντρα σε μια δυσκολοκατάβλητη ομάδα όπως είναι φέτος η Χέρτα. Εκτός πάντως οι πρωτευουσιάνοι “χάνονται” καθώς συνήθως γυρίζουν με άδεια χέρια στη βάση τους. Υπάρχουν και απουσίες σε άμυνα και μεσαία γραμμή για τους φιλοξενούμενους λόγω τραυματισμών και τιμωριών. Κάκιστη η προϊστορία για τους Βερολινέζους στην “Φέλτινς Αρένα” εκεί που από το 2005 και έπειτα μετρούν επτά ήττες και μόνο ένα Χ. Δεύτερη αποτυχία στην καυτή έδρα της είναι δύσκολο να κάνει η Σάλκε.\n872. ΣΑΟΥΘΑΜΠΤΟΝ-ΛΕΣΤΕΡ GOAL 1.58\nΕχει βρει ρυθμό η γηπεδούχος κάτι που έδειξε με τον πλέον εμφατικό τρόπο πριν από τη διακοπή όταν πέρασε νικηφόρα από το Στάμφορντ Μπριτζ επικρατώντας δίκαια της Τσέλσι με 3-1. Σκοράρει με άνεση πλέον η ομάδα του Κούμαν και ελπίζει σε ένα καλό σερί έτσι ώστε να πλησιάσει τις προνομιούχες Ευρωπαϊκές θέσεις. Οι φιλοξενούμενοι είναι μία από τις πλέον ελκυστικές ομάδες της Πρέμιερ Λιγκ. Από την αρχή της σεζόν αρέσκονται στο επιθετικό στιλ ποδοσφαίρου και δεν πτοούνται ούτε από τις αντίπαλες έδρες ούτε από τις αντιπάλους. Οσο εύκολα πάντως οι “αλεπούδες” φτιάχνουν ευκαιρίες και πανηγυρίζουν γκολ άλλο τόσο άνετα η αμυντική διάταξη δεν εμπνέει εμπιστοσύνη. Πιθανό κρίνοντας από την μέχρι τώρα αγωνιστική εικόνα που εμφανίζουν να σκοράρουν και οι δύο ομάδες.\n1110. ΤΟΡΙΝΟ-ΜΙΛΑΝ ΟΒΕΡ 1.65\nΗ Τορίνο είναι μία από τις τρείς ομάδες της Σέριε Α που μετρούν το απόλυτο εντός έδρας. Πριν από τη διακοπή έδειξε να έχει προβλήματα κόπωσης χάνοντας δίκαια στη Μόντενα από την Κάρπι με 2-1. Θα έχει απουσίες και πάλι στην άμυνα καθώς δεν θα είναι παρόντες οι στόπερ Μαξίμοβιτς, Γιάνσον αλλά και στη μεσαία γραμμή όπου θα λείψουν οι χαφ Μπενάσι, Μπρούνο Πέρες, Ομπι. Σκοράρει εύκολα αλλά δέχεται επίσης γκολ κι αυτό μπορεί να το εκμεταλλευτεί η Μίλαν η οποία έρχεται από βαριά εντός ήττα. Τραγική η εικόνα της ειδικά στο ανασταλτικό κομμάτι, γκρίνια για τον κόουτς Μιχαϊλοβιτς. Στόχος η άμεση ανάκαμψη για τους “ροσονέρι” σε ένα άκρως φιλικό γι αυτούς γήπεδο αφού στο “Ολίμπικο ντι Τορίνο” έχουν ηττηθεί μόνο μία φορά στις 18 τελευταίες επισκέψεις τους. Επειδή όμως είναι ασταθέστατοι θα πάμε με το όβερ που είναι πιθανό με βάση την εικόνα που εμφανίζουν αμφότερες.\nΤην ήττα με το «βαρύ» 3-0 γνώρισε η Σάλκε στο Γκελζενκίρχεν από την ...\nΝίκη με Χούντελααρ για Σάλκε\nΣτις επιτυχίες επέστεψε η Σάλκε στη μπουντεσλίγκα, καθώς για την 4η ...\nΣε μια κακή παρένθεση θέλουν να μετατρέψουν την ήττα από τον Ατρόμητο ...


11,1 δισ. ευρώ για την καινοτομία\nΠρώτη Δημοσίευση:\tΤρίτη, 14. 11. 2017 - 12:38\nΑπό το πρόγραμμα-μαμούθ «Horizon 2020» 30 δισ. της ΕΕ\nΩφελημένες οι ενεργειακές, περιβαλλοντικές και εταιρίες τεχνολογίας\n1,0 - 1,2 ΔIΣ.ΘA ΦTAΣOYN ΣTIΣ EΛΛHNIKEΣ\n30 δισ. ευρώ ενισχύσεων περιμένουν από το 2018 μέχρι το 2020 τις ευρωπαϊκές επιχειρήσεις υψηλής καινοτομίας, τεχνολογίας αιχμής, ενεργειακές, κατασκευαστικές και περιβαλλοντικές σε ένα πρόγραμμα - μαμούθ στο πλαίσιο του «Horizon 2020», που ανακοίνωσε η Kομισιόν. Aυτά τα 30 δισ. ευρώ θα κατευθυνθούν σε επιχειρήσεις που αναζητούν και συμβάλλουν σε νέες λύσεις με την προώθηση καινοτομιών αιχμής για την αντιμετώπιση των κοινωνικών προκλήσεων.\nO δεδομένος προϋπολογισμός θα ενισχυθεί και με πρόσθετα 2,7 δισ. για την ώθηση ενός Eυρωπαϊκού Συμβουλίου Kαινοτομίας. Σύμφωνα με τις εκτιμήσεις έμπειρων παραγόντων, υπολογίζεται ότι απ' αυτό το ιλιγγιώδες πρόγραμμα, οι ελληνικές επιχειρήσεις, είτε αυτόνομα είτε σε συνέργιες με ευρωπαϊκές, θα επωφεληθούν στην ίδια περίοδο, γύρω στο 1,0 -1,2 δισ. ευρώ. Γεγονός που θα επιτρέψει στις ίδιες να αναπτυχθούν, αλλά και να συμβάλουν στην εθνική ανάπτυξη και μάλιστα σε τομείς αιχμής.\nΣτην ερχόμενη τριετία η Kομισιόν θα χρηματοδοτήσει με 11,1 δισ. ευρώ τις επιχειρήσεις που προαναφέρθηκαν. Πιο συγκεκριμένα, τα 6 δισ. θα διατεθούν σε έργα υψηλής τεχνολογίας και περιβαλλοντικά, τα 2,7 δισ. για την υψηλή καινοτομία και 2,4 δισ. για την ενέργεια.\n• 3,3 δισ. θα κατευθυνθούν σε επιχειρήσεις που θα υποβάλλουν προτάσεις για έργα που θα οδηγούν σε μείωση των εκπομπών διοξειδίου του άνθρακα και αύξηση της ανθεκτικότητας στην κλιματική αλλαγή\n• 1,0 δισ. ευρώ σε έργα κυκλικής οικονομίας\n• 1,7 δισ. ευρώ για έργα ψηφιοποίησης και μετατροπής της ευρωπαϊκής βιομηχανίας και των ευρωπαϊκών υπηρεσιών\n• 2,2 δισ. ευρώ για έργα καθαρής ενέργειας σε τέσσερις αλληλοσχετιζόμενους τομείς: ανανεώσιμες πηγές ενέργειας, ενεργειακά αποδοτικά κτίρια, ηλεκτροκίνηση και τεχνολογίες αποθήκευσης\n• 200 εκατ. ευρώ για την υποστήριξη της ανάπτυξης και της παραγωγής στην Eυρώπη της νέας γενιάς ηλεκτρικών στηλών.\nΠαράλληλα, θα υποστηριχθούν επιχειρήσεις που δρουν σε καινοτομίες αιχμής που δημιουργούν νέες αγορές, στο πλαίσιο της δεδομένης προσπάθειας της Kομισιόν να ενισχυθούν όσο το δυνατόν περισσότεροι καινοτόμοι επιχειρηματίες της Eυρώπης, με αξιοποίηση κάθε ευκαιρίας ώστε να διαπρέψουν. Γι αυτό η Eπιτροπή δρομολογεί τώρα την πρώτη φάση του Eυρωπαϊκού Συμβουλίου Kαινοτομίας, διαθέτοντας 2,7 δισ. για τη στήριξη καινοτομιών υψηλού κινδύνου και υψηλών δυνητικών αποδόσεων, για τη δημιουργία των αγορών του μέλλοντος.\nEπιπλέον, στο πλαίσιο του«Horizon 2020» θα αξιοποιηθούν καλύτερα τα βραβεία «Aνταποκρίσου στην πρόκληση & νίκησε» που απονέμονται για την εξεύρεση καινοτόμων τεχνολογικών λύσεων σε πιεστικά προβλήματα που αντιμετωπίζουν οι πολίτες. Eπίσης, 1 δισ. ευρώ θα κατευθυνθούν στην Ένωση Aσφαλείας και 200 εκατ. θα διατεθούν για τη Mετανάστευση, καθώς το πρόγραμμα εστιάζει και στην αντιμετώπιση των σύγχρονων κοινωνικών προκλήσεων για τις ευρωπαϊκές χώρες.\nΠέραν των παραπάνω 12,3 (11,1+1,2) δισ. ευρώ. η Kομισιόν θα χρηματοδοτήσει την «blue sky science» ή «έρευνα αιχμής». Tο καταρχήν ετήσιο πρόγραμμα του Eυρωπαϊκού Συμβουλίου Έρευνας για του χρόνου, θα στηρίξει τους άριστους ερευνητές με σχεδόν 1,86 δισ. ευρώ και στην τριετία με περίπου 5,5 δισ. Παράλληλα, οι «Δράσεις Mαρία Σκλοντόφσκα-Kιουρί», που χρηματοδοτούν υποτροφίες για ερευνητές θα χρηματοδοτηθούν με συνολικά 2,9 δισ. ευρώ στην τριετία.\n1 δισ. ευρώ και πλέον θα δοθούν εξάλλου σε 30 εμβληματικές πρωτοβουλίες σε τομείς αμοιβαίου οφέλους που θα προωθούν τη διεθνή συνεργασία στην έρευνα και την καινοτομία. Για παράδειγμα, θα υποστηριχθούν πρωτοβουλίες συνεργασίας με τον Kαναδά στον τομέα της εξατομικευμένης ιατρικής, με τις HΠA, την Iαπωνία, τη Nότια Kορέα, τη Σιγκαπούρη και την Aυστραλία στον τομέα της αυτοματοποίησης των οδικών μεταφορών, με την Iνδία για την αντιμετώπιση προκλήσεων στον τομέα των υδάτων, και με αφρικανικές χώρες στους τομείς της επισιτιστικής ασφάλειας και των ανανεώσιμων πηγών ενέργειας. 460 εκατ. ευρώ θα διατεθούν ακόμα, ειδικά για την υποστήριξη κρατών - μελών της EE, αλλά και συνδεδεμένων χωρών που δεν συμμετέχουν ακόμη στο πρόγραμμα Horizon 2020 με το πλήρες δυναμικό τους.\n2 δισ. ευρώ θα χρησιμοποιηθούν επιπλέον, για την υποστήριξη της ανοικτής επιστήμης, και 600 εκατ. ευρώ θα διατεθούν στο «ευρωπαϊκό νέφος» ανοικτής επιστήμης, την ευρωπαϊκή υποδομή δεδομένων και την υπολογιστική υψηλών επιδόσεων.\nΣTO EΠIKENTPO TΩN ENIΣXYΣEΩN\nΨηφιακή οικονομία και καθαρή ενέργεια\nTο πρόγραμμα «Oρίζοντας 2020» είναι το μεγαλύτερο μέχρι σήμερα πρόγραμμα - πλαίσιο της EE για την έρευνα και την καινοτομία, με προϋπολογισμό ύψους 77 δισ. ευρώ για επτά χρόνια (2014-2020). H Eυρώπη κατέχει ηγετική θέση παγκοσμίως στον τομέα της επιστήμης και της τεχνολογίας και επιδιώκεται να διαδραματίσει σημαντικό ρόλο και στην προώθηση της καινοτομίας. Tο «Horizon 2020» είναι ένα εργαλείο, με στόχο οι καινοτόμες ευρωπαϊκές εταιρείες να καταστούν παγκόσμιες ηγέτιδες.\nTα πρώτα αποτελέσματα είναι ήδη εμφανή. Eνώ οι περισσότερες από τις δραστηριότητες έρευνας και καινοτομίας βρίσκονται ακόμα σε εξέλιξη ή δεν έχουν καν ξεκινήσει. Eρευνητές του «Horizon 2020» έχουν συμβάλλει σε σημαντικές ανακαλύψεις, όπως οι εξωπλανήτες, το μποζόνιο Xιγκς και τα βαρυτικά κύματα, ενώ τουλάχιστον 19 βραβευμένοι με το βραβείο Nόμπελ ερευνητές έλαβαν χρηματοδότηση έρευνας από την EE πριν ή μετά τη βράβευσή τους.\nΈως τον περασμένο Oκτώβριο, το πρόγραμμα έχει χρηματοδοτήσει πάνω από 15.000 επιχειρήσεις, συνολικού ύψους 26,65 δισ. ευρώ, εκ των οποίων σχεδόν 3,79 δισ. διατέθηκαν σε MME. Eπίσης, το πρόγραμμα έχει παράσχει σε εταιρίες, ιδίως MME, πρόσβαση σε χρηματοδότηση υψηλού κινδύνου, στο πλαίσιο του προγράμματος «InnovFin - Xρηματοδοτήσεις της EE για την καινοτομία». Πέραν αυτού, 3.143 κύριοι ερευνητές EΣE σε οργανισμούς υποδοχής και 10.176 υπότροφοι των «Δράσεων Mαρία Σκλοντόφσκα-Kιουρί» έχουν λάβει επιχορηγήσεις ύψους 4,87 δισ. ευρώ και 2,89 δισ. ευρώ αντίστοιχα.\nΣτα επόμενα τρία χρόνια, η Kομισιόν θα επιδιώξει η χρηματοδότηση της έρευνας να έχει μεγαλύτερο αντίκτυπο, εστιάζοντας σε λιγότερα αλλά πιο σημαντικά θέματα, όπως μετανάστευση, ασφάλεια, κλιματική αλλαγή, καθαρή ενέργεια και ψηφιακή οικονομία. Tο πρόγραμμα θα προσανατολιστεί περισσότερο στην προώθηση καινοτομιών αιχμής που θα δημιουργήσουν νέες αγορές. Tεχνητή νοημοσύνη, γενετική, τεχνολογία «blockchain» θα βρεθούν στο επίκεντρο των ευρωπαϊκών ενισχύσεων.\nTαυτόχρονα με την έγκριση του «Horizon 2020» για την περίοδο 2018-20, εγκρίθηκε το πρόγραμμα εργασίας της Euratom για το 2018, το οποίο προβλέπει επενδύσεις 32 εκατ. ευρώ στην έρευνα για τη διαχείριση και τη διάθεση ραδιενεργών αποβλήτων. Eπιπλέον, προβλέπεται η ανάπτυξη ενός ερευνητικού χάρτη πορείας σχετικά με τον ασφαλή παροπλισμό των πυρηνικών σταθμών, με στόχο τη μείωση των περιβαλλοντικών επιπτώσεων και των δαπανών.\nΠερισσότερα σε αυτή την κατηγορία: « Πώς θα γίνει η επιστροφή χρημάτων στους συνταξιούχους Παράταση συντάξεων αναπηρίας για ένα εξάμηνο »


Μιλήσαμε με τα μέλη της μυστήριας Οικογένειας Τσέντσι | Join Radio Μιλήσαμε με τα μέλη της μυστήριας Οικογένειας Τσέντσι | Join Radio\nΜιλήσαμε με τα μέλη της μυστήριας Οικογένειας Τσέντσι\nΗ “Οικογένεια Τσέντσι” του Άρη Ασπρούλη και της Ιόλης Ανδρεάδη η οποία έχει αναλάβει τη σκηνοθεσία και τη μετάφραση των πρωτότυπων κείμενων και βασίζεται στο έργο του Αρτώ ” Οι Τσέντσι” και σε πραγματική ιστορία από το ομώνυμο χρονικό του Σαντάλ. Βρισκόμαστε στη Ρώμη του 1599, οι ήρωες ζουν στο δυστοπικό σύμπαν του Μεγάρου του Κόμη Τσέντσι, η εξόδος κινδύνου δεν υπάρχει πουθενά και το στοιχείο του εγκλεισμού είναι κυρίαρχο σε κάθε τους κίνηση.\nΤο πρώτο ανέβασμα του έργου με πρωταγωνιστή τον ίδιο τον Αρτώ απέτυχε παταγωδώς παραμένοντας στη σκηνή μόνο για 17 ημέρες ενώ τα εγκλήματα του Κόμη κι η αυτοθυσία της 16χρονης Βεατρίκης, αποτέλεσαν πηγή έμπνευσης για κορυφαίους ποιητές, στοχαστές και ζωγράφους.\nΤώρα που το ημερολόγιο που γράφει 2015, συατό το μυστήριο παιχνίδι για τρεις οι πρωταγωνιστές είναι ο Μιλτιάδης Παπαδόπουλος, η Μαρία Προϊστάκη και η Ελεάνα Καυκάλα οι οποίοι μαζί με τη σκηνοθέτιδα έχτισαν την παράσταση από την πρώτη λέξη και το παρουσιάζουν στο ειδικά σχεδιασμένο υπόγειο του Ιδρύματος Μιχάλης Κακογιάννης.\nΟ φακός του Join, μπήκε λίγες ώρες πριν την πρεμιέρα σε μία πρόβα της ομάδας κρατώντας τις παρακάτω φωτογραφίες τις οποίες συνοδεύουν και κάποιες σκέψεις της ομάδας για τον κόσμο του περιβόητου Κόμη της Ιταλίας.\nΗ Οικογένεια Τσέντσι είναι ένα νέο έργο του Άρη Ασπρούλη και δικό μου εμπνευσμένο από αγαπημένα κείμενα. Το κεντρικό από αυτά είναι οι Τσέντσι του Αντονέν Αρτώ, που το έχω μεταφράσει από τα γαλλικά. Ο Ζαν Λουί Μπαρώ είχε παίξει το ρόλο του Μπερνάρντο, του μικρού γιου του Τσέντσι, στην παράσταση του έργου του Αρτώ. Ο Μπαρώ μιλάει για την αναπνοή σε σχέση με τον αριθμό τρία που, όπως λέει, τη σημασία του την έμαθε από τον Αρτώ: “εισπνοή, κράτημα της αναπνοής, εκπνοή ή αλλιώς δέχομαι, περικλείω, δίνω”.\nΤρεις οι ηθοποιοί με τους οποίους δουλέψαμε για την παράσταση, οι οποίοι παίζουν συνολικά οκτώ ρόλους. Μέθοδοι και προτιμήσεις που ταίριαξαν κι έγιναν ένα τον καιρό των προβών. Οι δικές μου αγαπημένες μέθοδοι: viewpoints, moment work, Laban, εκείνες του Μιλτιάδη, τα υλικά της Μαρίας και της Ελεάνας από τη Σχολή του Ωδείου Αθηνών, η ενέργεια του Διονύση. Μια παράσταση που χτίστηκε βήμα-βήμα.\nΗ οικογένεια Τσέντσι “συνέβη” στο δικό μου το μυαλό όταν η Ιόλη μου έδωσε να διαβάσω δύο σελίδες από ένα πακέτο με χαρτιά που κρατούσε στα χέρια της. Τις διάβασα δυνατά και ήταν σαν, εκείνη ακριβώς την ώρα της ανάγνωσης, να έβαζα ένα περίεργο στοίχημα με το κείμενο. “Πώς σου φάνηκε;” με ρώτησε όταν ειπώθηκε και η τελευταία λέξη. “Έχει ένα χιούμορ πολύ περίεργο”της απάντησα.\nΑυτό που στ’ αλήθεια σκεφτόμουν ήταν ότι το κείμενο είχε μέσα του ένα δαίμονα, έναν σαρκαστικό παλμό που σε βάζει κάτω από μόνος του, κάτι που προηγείται του νοήματος όχι για να το σκεπάσει αλλά για να το φωτίσει. Αυτός είναι ο δαίμονας που γέννησε όλους τους ρόλους του έργου. Αυτός γέννησε και τον Μπαλαντέρ. Αυτός είναι η κοινή αναπνοή που έχουμε με τον Μίλτο και τη Μαρία πάνω στη σκηνή και η μεγάλη αμοιβαία εκπνοή μας λίγο πριν κλείσουν τα φώτα για να αρχίσει η παράσταση.\nΔιανύαμε τον τελευταίο μήνα στη δραματική σχολή του Ωδείου Αθηνών. Ήδη είχε πιάσει καλοκαίρι και η κούραση των 3 χρόνων είχε χτυπήσει κόκκινο . Εκείνη την ημέρα είχαμε εξετάσεις σε ένα πολύ ιδιαίτερο μάθημα , αυτό της τεχνικής κλόουν του Ηλία Κουνέλλα . Έπρεπε να ενδυθούμε τον προσωπικό μας κλόουν, να υπάρξουμε πάνω στη σκηνή για λίγα λεπτά στη σιωπή και στη συνέχεια να ξεβαφτούμε σε ένα κουβά νερό λέγοντας κάτι από τα 3 χρόνια που περάσαμε εκεί μέσα .Εγώ ετοιμάστηκα και στάθηκα πίσω από τιε κουρτίνες της σκηνής για να δω τους καθηγητές μας\nΑνάμεσα τους και μια κοπέλα άγνωστη σε μένα , μελαχροινή με ένα πουά φόρεμα . Όταν ήρθε η στιγμή μου να μιλήσω , αφηγήθηκα ένα βράδυ που πήγα σ’ένα ερημικό μπαρ μετά τη σχολή κια αναρωτήθηκα για πρώτη φορά στη ζωή μου αν πραγματικά “κάνω” για ηθοποιός . Οι εξετάσεις τελείωσαν κι όλοι αναρωτιόντουσαν ποιά ήταν η κοπέλα στο ημίφως με το πουά φόρεμα . Λίγες μέρες μετά το τηλέφωνο μου χτύπησε και ήταν αυτή.\nΤην έλέγαν Ιόλη Ανδρεάδη και ήθελε να με δει για μια παράσταση που ετοίμαζε Συναντηθήκαμε στο ίδρυμα Κακογιάννη στην αίθουσα του κινηματογράφου , ένα μέρος οπου έκανα πρόβες το 2010 για το “Σκοτεινό σπίτι” του Νηλ Λαμπιούτ . Όλα φαίνονταν καρμικά και ένα τηλεφώνημα λίγες μέρες μετά το επιβεβαίωσε . Θα έκανα την κόρη του κόμητα Τσέντσι . Το ταξίδι ξεκίνησε . Σε λίγο έμαθα οτι συνοδοιπόροι θα ήταν ο Μιλτιάδης Φιορέντζης και η Ελεάνα Καυκαλά.\nΤο οτι ο Μιλτιάδης ή Μίλτος όπως τον φωνάζω πια θα έκανε τον πατέρα μου ήταν μια ευλογημένη συγκυρία . Είναι όντως πατέρας και σύντροφος αλλά το εντυπωσιακό σ’αυτόν είναι η αγάπη με την οποία περιβάλλει τους ανθρώπους γύρω του τόσο φυσική κι ανεπιτήδευτη που σε σκλαβώνει.\nΓια την Ελεάνα Καυκαλά δεν μπορώ να πω και πολλά μιας και ήμασταν 3 χρόνια συμφοιτήτριες στη δραματική σχολή . Κάθε φορά που ανεβαίνουμε μαζί στη σκηνή περνούν απο μπροστά μου όλες οι στιγμές που έχουμε ανέβει μαζί στη σκηνή στα χρόνια της μαθητείας μας και όλες οι στιγμές που αυτή ήταν στη σκηνή κι εγώ απο κάτω να γίνομαι μάρτυρας του ταξιδιού που διένυε όπως κι αυτή του δικού μου . Υπάρχει πάντα μια σιωπηλή συνεννόηση . Ξέρει και ξέρω και δεν χρειάζεται όλα να ειπώνονται σ’αυτή τη ζωή . Αρκεί να υπάρχουν\nΌσο για το μελαχροινό κορίτσι με το πουά φόρεμα , την Ιόλη , συνεχίζει να κάθεται στο ημίφως σιωπηλή για να μας θυμίζει τη μυστική μας συνομωσία σ’αυτό το σκοτεινό “παραμύθι” που βγήκε απ’το μακρινό παρελθόν , μπήκε στα όνειρα της κι έγινε ένα με τα δικά μας.\nΣτο τέλος της περασμένης άνοιξης, η Ιόλη μου εμπιστεύτηκε το κείμενο της “Οικογένειας Τσέντσι”. Ξεκίνησα να το διαβάζω μέσα στο μετρό, συνεπαρμένος. Οι πρόβες ξεκίνησαν μέσα στον Ιούνη και ήδη από τις πρώτες συναντήσεις, αβίαστο αίσθημα χαράς ξεχείλιζε από τα μπατζάκια μας. Τέσσερις νέοι καλλιτέχνες ανακαλύπταμε ο ένας τον άλλον, μεσοκαλόκαιρα, με ουρές στα ΑΤΜ, κι εμείς στην πρόβα να ανταλλάσουμε πυρετωδώς ιδέες, να φτιάχνουμε όλοι μαζί την αλφαβήτα της παράστασης, πρέπει να ήμασταν τρελοί.\nΟι μήνες πέρασαν και χωρίς να το πάρουμε είδηση, το σκηνικό αναδύθηκε από το πάτωμα, οι φόρμες δώσαν τη θέση τους στα κοστούμια, τα φώτα πρόβας γίναν φώτα παράστασης. Ιόλη, Άρη, Μαρία, Ελεάνα, Δήμητρα, Περικλή, Βικτώρια, Πάνο, Μαριάντζελα, Χριστίνα, Ερατώ, Διονύση ,Χάρη, ορατοί και αόρατοι συνεργάτες, κάνατε την καρδιά μου να χτυπά δυνατότερα.\nΔιονύσης Χριστόπουλος (βοηθός σκηνοθέτη)\nΈχω συμμετάσχει σε αρκετές θεατρικές παραγωγές και έχω ζήσει πολλά θεατρικά φαινόμενα μπροστά και πίσω από την σκηνή, εκείνο που μου έκανε εντύπωση στην «Οικογένεια Τσέντσι» ήταν η αρμονία. Είναι κάτι το αντικειμενικά δύσκολο να πετύχεις την αρμονία στο θέατρο. Την αρμονία τόσο στην σκηνή, όσο και στην περιρρέουσα ατμόσφαιρα. Η Ιόλη, νομίζω, είναι η κυρίως υπεύθυνη γι’ αυτό, λόγω του ρόλου της σκηνοθέτη. Πέρα από τους τρεις πραγματικά ταλαντούχους ηθοποιούς και την απόλυτα ολοκληρωμένη σκηνοθετική ταυτότητα της παράστασης, η «Οικογένεια Τσέντσι» έχει άρωμα ανθρώπινο.\nΕίναι μια δουλειά που έχει γίνει με συνεργασία, με διάλογο, με διδασκαλία, με ταλέντο και μεράκι. Στην προετοιμασία πριν την παράσταση βλέπει κανείς ανθρώπους που νοιάζονται ο ένας τον άλλον. Προσέχουν τους εαυτούς τους και τους δίπλα τους. Εάν η δουλειά αυτή ήταν καρδιογράφημα, πιστεύω πως θα ήταν μια ευθεία γραμμή γεμάτη ενέργεια και πάθος και σε αντίθεση με τα συμβατικά καρδιογραφήματα, που η ευθεία γραμμή σημαίνει τέλμα, αυτή η ευθεία γραμμή θα σήμαινε ζωή. Ζωή εις το διηνεκές.\nΦωτογραφίες/επιμέλεια: Kiki Pap\nΊδρυμα Κακογιάννη, Πειραιώς 206 (ειδικά διαμορφωμένος υπόγειος χώρος)\nΗμέρες παραστάσεων: Παρασκευή, Σάββατο & Κυριακή έως 29.11